hotchpotch/miracl-hf-unified huggingface dataset:
อากิรูโนะ
อากิรูโนะ () เป็นเมืองในเขตทามะ ทางตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 73.34 ตารางกิโลเมตร ในปี พ.ศ. 2553 มีจำนวนประชากร 80,621 คน
วันเบาหวานโลก
วันเบาหวานโลก เป็นการรณรงค์หลักสร้างความตื่นรู้ในระดับโลกถึงโรคเบาหวาน และจัดขึ้นทุกวันที่ 14 พฤศจิกายนของทุกปี ริเริ่มขึ้นครั้งแรกใน พ.ศ. 2534 โดยสหพันธ์เบาหวานนานาชาติ และองค์การอนามัยโลก เพื่อสนองต่อการเพิ่มขึ้นอย่างน่าตกใจของเบาหวานทั่วโลก วันเบาหวานโลกเป็นการรณรงค์ซึ่งเน้นธีมใหม่ที่เลือกโดยสหพันธ์เบาหวานนานาชาติทุกปีเพื่อชี้ให้เห็นปัญหาที่เผชิญชุมชนผู้ป่วยเบาหวานโลก การรณรงค์นั้นมีขึ้นตลอดทั้งปี แต่วันนี้พิเศษตรงที่เป็นวันเกิดของเฟรเดอริก แบนติง ผู้ ร่วมกับชาร์ลส์ เบสต์ เป็นคนแรกที่เข้าใจแนวคิดซึ่งนำไปสู่การค้นพบอินซูลินใน พ.ศ. 2465
แต่ละปี วันเบาหวานโลกมุ่งไปที่ธีมเกี่ยวกับโรคเบาหวาน หัวเรื่องที่ครอบคลุมนั้น รวมไปถึง เบาหวานกับสิทธิมนุษยชน เบาหวานกับวิถีชีวิต เบาหวานกับความอ้วน เบาหวานในผู้ด้อยโอกาสและกลุ่มเสี่ยง เบาหวานในเด็กและวัยรุ่น และพูดคุยเกี่ยวกับโรคเบาหวาน
สำหรับ พ.ศ. 2552-2556 ธีม คือ การศึกษาและป้องกันเบาหวาน
เนลลี บลาย
เนลลี บลาย (, 5 พฤษภาคม ค.ศ. 1864 - 27 มกราคม ค.ศ. 1922) เป็นนามปากกาของนักหนังสือพิมพ์สตรีชาวอเมริกันรุ่นบุกเบิก เอลิซาเบธ เจน คอคแครน (Elizabeth Jane Cochran) เธอมีชื่อเสียงจากการเดินทางรอบโลกทำลายสถิติเลียนแบบหนังสือ "80 วันรอบโลก" ประพันธ์โดย ฌูล แวร์น นอกจากนี้ เธอยังเป็นนักเขียน นักอุตสาหกรรม และผู้ทำงานการกุศลด้วย
ใน ค.ศ. 1888 บลายเสนอแก่บรรณาธิการของเธอที่นิวยอร์กเวิลด์ ว่า เธอจะเดินทางรอบโลก โดยพยายามทำให้นวนิยาย 80 วันรอบโลก เป็นจริงครั้งแรก หนึ่งปีให้หลัง เมื่อเวลา 9.40 น. ของวันที่ 14 พฤศจิกายน ค.ศ. 1889 และด้วยการแจ้งล่วงหน้าสองวัน เธอขึ้นเรือกลไฟ ออกัสตา วิกตอเรีย ของฮัมบูร์กอเมริกาไลน์ และเริ่มการเดินทางยาว 24,899 ไมล์ของเธอ
สิ่งที่เธอนำติดตัวไปด้วยนั้นมีชุดกระโปรงที่เธอสวมอยู่ เสื้อคลุมใหญ่ทนทาน ชุดชั้นในหลายชิ้น และกระเป๋าเดินทางใบเล็กที่มีเครื่องแป้งของสำคัญของเธอ เธอนำเงินส่วนใหญ่ของเธอ (เป็นธนบัตรธนาคารอังกฤษและทองคำมูลค่ารวม 200 ปอนด์ และเงินตราอเมริกาบ้าง) ในกระเป๋าที่ผูกไว้รอบคอของเธอ
หนังสือพิมพ์นิวยอร์ก คอสโมโพลิแทน สนับสนุนผู้สื่อข่าวของตน เอลิซาเบธ บิสแลนด์ ให้เอาชนะเวลาของทั้งฟิเลียส ฟอกก์ และบลาย บิสแลนด์จะเดินทางไปยังทิศตรงข้ามรอบโลก
ระหว่างที่เธอเดินทางไปทั่วโลกนั้น บลายเดินทางผ่านอังกฤษ, ฝรั่งเศส, บรินดิซิ, คลองสุเอซ, โคลัมโบ (ซีลอน), และนิคมช่องแคบปีนังและสิงคโปร์, ฮ่องกง และญี่ปุ่น การพัฒนาเครือข่ายเคเบิลใต้ทะเลที่มีประสิทธิภาพและโทรเลขไฟฟ้าทำให้บลายสามารถส่งรายงานความคืบหน้าสั้น ๆ ได้ แม้การส่งทางไกลยังต้องผ่านการไปรษณีย์ตามปกติ และดังนั้น มักล่าช้าไปหลายสัปดาห์
บลายเดินทางโดยใช้เรือกลไฟและระบบทางรถไฟที่มีอยู่แล้ว ซึ่งทำให้เกิดการถอยหลังเป็นบางครั้ง โดยเฉพาะอย่างยิ่งในการแข่งขันช่วงเอเชียของเธอ ระหว่างการแวะพักเหล่านี้ เธอได้แวะนิคมโรคเรื้อนในจีน และซื้อลิงตัวหนึ่งในสิงคโปร์
ด้วยสภาพอากาศที่เลวร้ายในระหว่างการข้ามมหาสมุทรแปซิฟิก เธอจึงเดินทางถึงซานฟรานซิสโกด้วยเรือโดยสารโอเชียนิกของไวต์สตาร์ เมื่อวันที่ 21 มกราคม ค.ศ. 1890 สองวันหลังกำหนด อย่างไรก็ดี พูลิตเซอร์ที่เวิลด์เป็นเจ้าของ เช่ารถไฟเอกชนเพื่อนำเธอกลับบ้าน และเธอกลับมายังนิวเจอร์ซีย์ เมื่อวันที่ 25 มกราคม ค.ศ. 1890 เวลา 15.51 น.
เธอใช้เวลาเดินทางทั้งสิ้น 72 วัน 6 ชั่วโมง 11 นาที 14 วินาที เธอเดินทางรอบโลกโดยแทบไม่มีเพื่อนร่วมทางเลย ขณะนั้น บิสแลนด์ยังกำลังเดินทางรอบโลก เช่นเดียวกับบลาย เธอพลาดการเชื่อมโยงและจำต้องขึ้นเรือเก่าแล่นช้าแทนที่เรือเร็ว การเดินทางของบลาย ขณะนั้น เป็นสถิติโลก แม้อีกไม่กี่เดือนให้หลังสถิตินี้จะถูกทำลายโดยจอร์จ แฟรนซิส เทรน ผู้เดินทางรอบโลกได้ในเวลา 67 วัน ใน ค.ศ. 1913 อังเดร แจเกอร์ ชมิดท์, เฮนรี เฟรเดอริก และ จอห์น เฮนรี เมียร์ส ได้ทำลายสถิติต่อมา โดยคนหลังสุดเดินทางรอบโลกโดยใช้เวลาน้อยกว่า 36 วัน
สภาผู้แทนราษฎรไทย (ผู้แทนราษฎรชั่วคราว พ.ศ. 2475)
สภาผู้แทนราษฎรไทย (ผู้แทนราษฎรชั่วคราว พ.ศ. 2475) หรือ ผู้แทนราษฎรชั่วคราว (28 มิถุนายน พ.ศ. 2475 - 6 ธันวาคม พ.ศ. 2476)
ภายหลังการเปลี่ยนแปลงการปกครอง ได้มีการประกาศใช้พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 โดยตามความในมาตรา 10 ได้บัญญัติให้คณะผู้รักษาพระนครฝ่ายทหารจัดตั้งผู้แทนราษฎรชั่วคราวเป็นจำนวน 70 นาย เป็นสมาชิกในสภาจนกว่าสมาชิกในสมัยที่ 2 จะเข้ารับตำแหน่ง นับว่าประเทศสยามมีผู้แทนราษฎรเกิดขึ้นเป็นครั้งแรก
เมื่อวันอังคารที่ 28 มิถุนายน พ.ศ. 2475 เวลา 14.00 นาฬิกา การประชุมได้เริ่มขึ้น ณ ห้องโถงชั้นบนพระที่นั่งอนันตสมาคม มีการจัดโต๊ะเก้าอี้เป็นรูปครึ่งวงกลม ตั้งอยู่ในระดับเดียวกันเป็นการชั่วคราว เนื่องจากยังไม่มีข้อบังคับการประชุมสภาผู้แทนราษฎร จึงได้นำเอาข้อบังคับการประชุมของสภากรรมการองคมนตรีเฉพาะที่ไม่ขัดกับธรรมนูญมาใช้ไปพลางก่อน
ผู้แทนราษฎรที่ได้รับแต่งตั้งชุดแรก จำนวน 70 คน ได้กล่าวคำปฏิญาณตนต่อที่ประชุมมีความว่า "ข้าพเจ้า (ออกนามผู้ปฏิญาณตน) ขอให้คำปฏิญาณว่าจะซื่อสัตย์ต่อคณะราษฎร และจะช่วยรักษาหลัก 6 ประการของคณะราษฎรไว้ให้มั่นคง
ต่อมาเจ้าพระยามหิธร เสนาบดีกระทรวงมุรธาธร ได้เชิญพระกระแสรับสั่งของพระบาทสมเด็จพระปกเกล้าเจ้าอยู่หัวมาเปิดประชุมว่า
"วันนี้สภาผู้แทนราษฎรได้ประชุมเป็นครั้งแรก นับว่าเป็นการสำคัญอันหนึ่งในประวัติการณ์ของประเทศอันเป็นที่รักของเรา ข้าพเจ้าเชื่อว่าท่านทั้งหลายคงจะตั้งใจที่จะช่วยกันปรึกษาการงานเพื่อนำความเจริญรุ่งเรืองมาสู่ประเทศสยามสืบไป และเพื่อรักษาความเป็นอิสรภาพของสยามไว้ชั่วฟ้าและดิน ข้าพเจ้าขออำนวยพรแก่บรรดาผู้แทนราษฎรทั้งหลายให้บริบูรณ์ด้วยกำลังกาย กำลังปัญญา เพื่อจะได้ช่วยกันทำการให้สำเร็จตามความประสงค์ของเราและของท่าน ซึ่งมีจุดมุ่งหมายอันเดียวกันทุกประการเทอญ" โดยที่ประชุมน้อมรับพระกระแสนี้ใส่เกล้าฯ
ภายหลังพระยาพหลพลพยุหเสนา หัวหน้าคณะราษฎรและผู้รักษาพระนครฝ่ายทหาร ได้กล่าวต่อที่ประชุมว่า "บัดนี้ธรรมนูญและสภาผู้แทนราษฎรได้ตั้งขึ้นสำเร็จแล้ว ข้าพเจ้าขอมอบงานการปกครองแผ่นดินที่ได้ยึดไว้ให้แก่สภาต่อไปแต่บัดนี้"
ผู้แทนราษฎรชั่วคราวชุดแรก จำนวน 70 คน ซึ่งได้รับการแต่งตั้งจากคณะผู้รักษาพระนครฝ่ายทหาร มีรายนามต่อไปนี้การประชุมสภาผู้แทนราษฎรครั้งแรกในประเทศสยาม
ไฮเม ริโอส
ไฮเม ริโอส () เกิดวันที่ 14 สิงหาคม พ.ศ. 2496 เป็นนักมวยสากลชาวปานามา สถิติการชก 25 ครั้ง ชนะ 20 (น็อค 10) เสมอ 1 แพ้ 4
ริโอสเริ่มชกมวยสากลอาชีพเมื่อ พ.ศ. 2516 และมีโอกาสได้ชิงแชมป์โลกรุ่นจูเนียร์ฟลายเวต WBA ที่เพิ่งสถาปนาขึ้นมาใหม่ เมื่อ 23 สิงหาคม พ.ศ. 2518 ชนะคะแนน ริโกเบอร์โต มาร์คาโน นักมวยสากลชาวปานามา กลายเป็นแชมป์โลกรุ่นนี้ของสมาคมมวยโลกคนแรก และเป็นแชมป์โลกรุ่น 108 ปอนด์ คนที่สองของโลก รองจาก ฟรังโก ยูเลลา ชาวอิตาลีซึ่งเป็นแชมป์โลกรุ่นไลท์ฟลายเวต WBC ที่สถาปนาขึ้นมาก่อน
ริโอสป้องกันตำแหน่งได้เพียงครั้งเดียวก็เสียแชมป์ให้ ฮวน กุซแมนไป ต่อมาริโอสได้มีชิงแชมป์โลกคืนอีกสองครั้งกับโยโกะ กูชิเก้น แต่ไม่สำเร็จ ริโอสจึงแขวนนวมไปเมื่อ พ.ศ. 2521
กล้าย
กล้าย หรือ กล้วยกล้าย () เป็นพืชโตชั่วฤดูในสกุลกล้วย ผลนิยมใช้ในการทำอาหาร ต่างจากกล้วยตรงความนุ่มและความหวาน มีความแตกต่างทางพฤกษศาสตร์อย่างเป็นทางการระหว่างกล้วยและกล้าย แม้ว่าจะได้รับการจัดอยู่ในพันธุ์ปลูกในชนิดเดียวกัน
กล้ายได้รับการตั้งชื่อวิทยาศาสตร์ว่า Musa acuminata, Musa balbisiana หรือลูกผสม Musa acuminata × balbisiana ขึ้นกับโครงสร้างทางพันธุกรรม มีชื่อวิทยาศาสตร์เดิม "Musa paradisiaca" ซึ่งไม่มีการใช้งานมานานแล้ว กล้ายส่วนมากเป็นลูกผสมพันธุ์ปลูกกลุ่ม AAB และ ABB
สมาชิกในสกุลกล้วยเป็นพืชพื้นเมืองในเขตร้อนแถบเอเชียตะวันออกเฉียงใต้และโอเชียเนีย ประกอบด้วย กลุ่มเกาะมลายู (ประเทศอินโดนีเซีย, มาเลเซีย, บรูไน และฟิลิปปินส์) และประเทศออสเตรเลียตอนเหนือ
ลักษณะจะคล้ายกับพืชในสกุลกล้วยทั่วไป แต่ผลกล้ายจะแข็งและมีน้ำตาลน้อยกว่ากล้วย กล้วยมักจะกินผลขณะที่กล้ายมักจะใช้ในการประกอบอาหาร โดยใช้ขณะที่ผลยังมีสีเขียวหรือยังห่าม (รสคล้ายแป้ง) หรือสุกงอม (รสหวาน) กล้ายให้พลังงานประมาณ 220 แคลอรี มีโพแทสเซียมและใยอาหารสูง
ระบบจัดจำแนกแบบเก่าได้แยกกล้ายออกเป็นสปีชีส์เนื่องจากมีการนำไปใช้ประกอบอาหารซึ่งไม่ถูกต้อง ปัจจุบันจัดเป็นสปีชีส์เดียวกันกับกล้วย กล้ายส่วนมากเป็นลูกผสมที่มีโครโมโซมหลายชุดและเป็นหมัน ระหว่าง "Musa acuminata" (จีโนม A) และ "Musa balbisiana" (จีโนม B) ปัจจุบัน กล้ายจัดอยู่ในกลุ่ม AAB หรือที่รู้จักกันในชื่อ 'กลุ่มกล้าย' และกลุ่ม ABB
กล้ายเคยมีชื่อวิทยาศาสตร์ (ชื่อพ้อง) ว่า:
วิเชียร นีลิกานนท์
วิเชียร นีลิกานนท์ (26 ธันวาคม พ.ศ. 2474 — 28 กุมภาพันธ์ พ.ศ. 2557) เป็นอดีตนักแสดง ข้าราชการกรมประชาสัมพันธ์ พิธีกรและผู้บรรยายกีฬาชกมวย พระเอกละครวิทยุ
เกิดวันที่ 26 ธันวาคม พ.ศ. 2474 เริ่มเข้าเรียนที่โรงเรียนพร้อมวิทยามูล โรงเรียนดำเนินศึกษา จบชั้นมัธยมศึกษาปีที่ 6 จากโรงเรียนไทยประสาทวิทยา และเข้าศึกษาต่อโรงเรียนพณิชยการพระนคร จากนั้นเข้ารับราชการที่กรมไปรษณีย์โทรเลข แล้วย้ายมาสังกัดกรมประชาสัมพันธ์ ทำหน้าที่เป็นผู้สื่อข่าว เขียนข่าว และทำหน้าที่อ่านข่าวประเภทกีฬา นายวิเชียร นีลิกานนท์ รับราชการอยู่กรมประชาสัมพันธ์จนได้รับตำแหน่งหัวหน้าฝ่ายข่าวกีฬา กระทั่งเกษียณอายุราชการ
ระหว่างการศึกษานายวิเชียร เคยรับทแสดงเป็นพระเจ้าตาก ในงานศิลปหัตถกรรมนักเรียน และทดลองจัดละครวิทยุกับเพื่อน เข้าสู่วงการละครวิทยุกับคณะวรรณศิลป์และย้ายไปแสดงกับคณะวรรณศิลป์ในเวลาต่อมา เมื่อมีประสบการณ์ทางด้านละครวิทยุจึงจัดตั้งคณะละครวิทยุเป็นของตนเองชื่อ วิเชียรภิรมย์ กระจายเสียงทางสถานีวิทยุ 1 ปณ และเปลี่ยนชื่อเป็น คณะนีลิกานนท์ ในช่วงทำการแสดงละครวิทยุเคยร่วมแสดงกับ รัชนี จันทรังษี และ จีราภา ปัญจศิลป์
ในด้านพิธีกรกีฬาชกมวย นายวิเชียร เป็นผู้ที่อยู่ในอาชีพนี้มากว่า 40 ปี และมีชื่อเสียงโด่งดัง
วิเชียร นีลิกานนท์ เสียชีวิตในวันที่ 28 กุมภาพันธ์ พ.ศ. 2557 เวลา 16:15 น. ด้วยโรคชรา ในวัย 82 ปี
แมรีเดอะไนต์
แมรีเดอะไนต์ () เป็นซิงเกิลเพลงที่ 5 โดยศิลปินและนักแต่งเพลงชาวอเมริกัน เลดี้ กาก้า จากสตูดิโออัลบั้ม บอร์นดิสเวย์ (2011) เขียนโดย เลดี้ กาก้า และ Fernando Garibay, และผลิตโดย Fernando Garibay ปล่อยทั่วโลกวันที่ 15 พฤศจิกายน 2011 เป็นซิงเกิลสุดท้ายในอัลบั้ม บอร์นดิสเวย์
ค่างดำมลายู
ค่างดำมลายู หรือ ค่างดำ (; ) เป็นค่างชนิดหนึ่งที่พบได้ในประเทศไทย มีรูปร่างทั่วไปคล้ายค่างชนิดอื่น ๆ ขนตามลำตัวสีน้ำตาลเข้มจนถึงดำ ขนบริเวณท้องอ่อนกว่าสีตามลำตัว หน้าอกมีสีขาว มีวงแหวนสีขาวรอบดวงตามากกว่าค่างชนิดอื่น ๆ เหมือนสวมแว่นตา ปลายหางมีรูปทรงเนียวเล็กและมีสีอ่อนกว่าโคนหาง ลูกเมื่อยังแรกเกิดจะมีขนสีทอง ส่วนหัวมีสีเทาเข้ม
มีความยาวลำตัวและหัวประมาณ 48-58 เซนติเมตร ความยาวหาง 72-84 เซนติเมตร มีน้ำหนักประมาณ 5-7 กิโลกรัม
ค่างดำมลายูพบกระจายพันธุ์ตั้งแต่แหลมมลายูลงไปจนถึง เกาะบอร์เนียวและเกาะสุมาตรา ในอินโดนีเซีย มีนิเวศวิทยามักอาศัยในป่าที่ใกล้กับแหล่งน้ำ อาทิ บึงหรือชายทะเล บางครั้งอาจพบในป่าที่มีความสูงจากระดับน้ำทะเลประมาณ 600-2,200 เมตร อยู่รวมกันเป็นฝูง ในจำนวนสมาชิกไม่มากนักเมื่อเทียบกับค่างชนิดอื่น คือ ประมาณ 5-10 ตัวเท่านั้น
สถานะของค่างดำมลายูในประเทศไทย เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
ค่างแว่นถิ่นเหนือ
ค่างแว่นถิ่นเหนือ () เป็นค่างชนิดหนึ่ง มีรูปร่างคล้ายกับค่างแว่นถิ่นใต้ ("T. obscurus") ที่อยู่ในสกุลเดียวกัน
มีสีขนที่หลากหลาย ตั้งแต่สีน้ำตาลเข้มไปจนถึงสีเทาเข้ม ในขณะที่บางตัวอาจจะเข้มมากจนดูคล้ายสีสนิม ขนบริเวณหลังและด้านบนลำตัวจะเข้มกว่าสีขนที่อยู่ด้านล่าง สีขนด้านล่างของบางตัวอาจเป็นสรเทาอ่อนหรือขาวขุ่น บริเวณใบหน้าจะมีสีดำหรือสีเทาอมฟ้า มีลักษณะเด่น คือ บริเวณรอบดวงตาและริมฝีปากมีสีน้ำเงินปนขาว แต่สีขาวรอบวงตานั้นบางตัวอาจไม่เป็นรูปวงกลม ในขณะที่บางตัวอาจจะมีริมฝีปากเป็นสีขาวขุ่น มือและเท้าโดยทั่วไปจะเข้มกว่าบริเวณหลัง
มีความยาวลำตัวตั้งแต่หัวจรดโคนหาง 52-62 เซนติเมตร ความยาวหาง 58.5-88 เซนติเมตร น้ำหนักตัวประมาณ 6-9 กิโลกรัม
พบกระจายพันธุ์ในประเทศบังกลาเทศ, ประเทศอินเดีย, ประเทศพม่า, ประเทศจีน, ประเทศไทย, ประเทศลาว และประเทศเวียดนาม ในประเทศไทยพบมากทางภาคเหนือ
มีด้วยกัน 3 ชนิดย่อย คือ
ค่างแว่นถิ่นเหนือมีพฤติกรรมชอบอยู่รวมฝูงกันในป่าที่มีต้นไม้สูง ในบางครั้งอาจลงมาหากินป่าไผ่หรือป่าเสื่อมโทรมที่ผ่านการใช้ประโยชน์จากมนุษย์มาแล้ว มีนิสัยขี้อาย กลัวมนุษย์ บางกลุ่มอาจอาศัยในถ้ำที่เกิดจากชะง่อนผาหินปูน มักพบเห็นบนต้นไม้สูง แต่ในบางครั้งอาจลงมาหากินบนยอดไม้ที่มีความสูงประมาณ 15 เมตร หรืออาจลงมาพื้นดินเพื่อดื่มน้ำตามโป่งหรือตามลำธาร ในช่วงเวบานี้ จะมีสมาชิกอยู่บางตัวที่ทำหน้าที่เสมือนยาม จะร้องเตือนตัวอื่น ๆ ให้รับรู้ จากนั้นจะกระโดดหนีไปในทิศทางเดียวกันทั้งหมด เมื่อกระโดดจากต้นไม้ต้นหนึ่งไปยังต้นหนึ่ง จะกางแขนกางขาให้กว้าง เพื่อเป็นการผ่อนน้ำหนัก
กวางรูซา
กวางรูซา () เป็นสกุลของกวางในสกุล "Rusa" พบกระจายพันธฺุ์ในทางตอนใต้ของทวีปเอเชีย มักจะได้รับการจัดให้อยู่ในสกุล "Cervus" แต่จากการศึกษาทางพันธุกรรมพบว่า สมควรจัดให้อยู่ในสกุลนี้
แบ่งออกได้เป็น 4 ชนิด โดย 3 ชนิดมีการกระจายค่อนข้างแคบในฟิลิปปินส์และอินโดนีเซีย แต่จะมีจำนวนประชากรเพิ่มมากขึ้นทางด้านอินเดียตะวันออกและทางตอนใต้ของจีนและทิศใต้ของหมู่เกาะซุนดา ทั้งหมดกำลังถูกคุกคามจากการสูญเสียถิ่นที่อยู่อาศัยและการล่าสัตว์
กวางเอลก์
กวางเอลก์ () เป็นกวางขนาดใหญ่ หัวยาว คอและหางสั้น ขายาว เป็นสัตว์เคี้ยวเอื้อง มีเขาเฉพาะตัวผู้ กวางเอลก์โตเต็มที่เขาจะมีแขนงข้างละประมาณ 10-12 กิ่ง ขนลำตัวหยาบสีน้ำตาล หางสั้น ลำตัวจากปลายปากถึงโคนหางยาวประมาณ 2.5 เมตร หางยาวประมาณ 20 เซนติเมตร สูงช่วงไหล่ประมาณ 1.5 เมตร น้ำหนักตัวประมาณ 250-450 กิโลกรัม มีนิสัยชอบอยู่รวมกันเป็นฝูง หากินอพยพไปเรื่อย ๆ ชอบอยู่ในทุ่งโล่ง ๆ ตัวผู้จะดุเมื่อเขาแก่ขวิดแย่งตัวเมีย ว่ายน้ำเก่ง
ตะวันเดือด
ตะวันเดือด เป็นละครโทรทัศน์ไทย ในปี พ.ศ. 2554 ออกอากาศทางช่อง 3 ทุกวันศุกร์ เวลา 20.30 - 22.30 น. เสาร์ - อาทิตย์ เวลา 20.15 - 22.15 น. นำแสดงโดย ปริญ สุภารัตน์, อุรัสยา เสปอร์บันด์, ธนวรรธน์ วรรธนะภูติ และ ชาลิดา วิจิตรวงศ์ทอง
ก่อนหน้านี้ "ตะวันเดือด" เคยเป็นภาพยนตร์เมื่อปี พ.ศ. 2532 กำกับการแสดงโดย สุรพล อุระชื่น นำแสดงโดย ฉัตรชัย เปล่าพานิช, ไพชญิน เอี่ยมนาค, ศิริพร มารอนนี่, ลักษณ์ อภิชาติ และภูมิ พัฒนายุทธ
รายชื่อตอนในอินุยาฉะ (ภาค 1)
ภาคแรกออกอากาศในญี่ปุ่นทาง Animax ระหว่าง 16 ตุลาคม พ.ศ. 2543 ถึง 21 พฤษภาคม พ.ศ. 2544 ผลิดโดย Sunrise และกำกับโดย Masashi Ikeda
ในภาคนี้มีเพลงเปิดหนึ่งเพลง คือ "Change the World" โดย V6 และเพลงปิดสองเพลงคือ "My Will" โดย Dream (ตอน 1-20) และ โดย Do As Infinity (ตอน 21-27)
ปัญหาวิถีสั้นสุด
ในทฤษฎีกราฟ ปัญหาวิถีสั้นสุด ()​ เป็นปัญหาที่ต้องการหาวิถีสั้นสุดระหว่างจุดยอด 2 จุดภายในกราฟ กล่าวคือในวิถีสั้นสุดนั้น ผลรวมของน้ำหนักในเส้นเชื่อมแต่ละเส้นรวมกันแล้วน้อยที่สุดในบรรดาวิถีทั้งหมด ตัวอย่างปัญหานี้เช่นการหาวิธีเดินทางจากจุดหนึ่งไปอีกจุดหนึ่งในแผนที่ ในกรณีนี้ จุดยอดแทนด้วยสถานที่ต่างๆ ส่วนเส้นเชื่อมแทนด้วยถนนหรือเส้นทาง และน้ำหนักบนเส้นเชื่อมแทนด้วยเวลาในการเดินทางด้วยถนนหรือเส้นทางนั้นๆ
ปัญหาวิถีสั้นสุดอาจแตกต่างกันออกไป ตามแต่ประเภทของกราฟที่กำลังจะดำเนินการ เช่น กราฟระบุทิศทาง/กราฟไม่ระบุทิศทาง/กราฟผสม หรือ กราฟถ่วงน้ำหนัก/กราฟไม่ถ่วงน้ำหนัก เป็นต้น วิถีสั้นสุดจากจุดยอด "u" ไป "v" คือวิถีที่มีจุดเริ่มต้นที่ "u" และจบที่ "v" โดยที่ผลรวมของน้ำหนักในวิถีนั้นน้อยที่สุดในบรรดาวิถีทั้งหมดจาก "u" ไป "v" สำหรับกราฟไม่ถ่วงน้ำหนัก นิยามให้วิถีสั้นสุดคือวิถีที่มีเส้นเชื่อมน้อยที่สุด
โดยทั่วไป ปัญหาวิถีสั้นสุดจะกำหนดจุดยอด "u" และ "v" มาให้และให้หาวิถีสั้นสุดระหว่างจุดยอดทั้งคู่ เรียกปัญหานี้ว่าปัญหาวิถีสั้นสุดแบบคู่เดียว นอกจากนี้ยังมีปัญหาวิถีสั้นสุดอยู่ด้วยกันอีก 3 รูปแบบ คือ
สังเกตว่าปัญหาแต่ละรูปแบบสามารถแก้ได้โดยการแก้ปัญหาวิถีสั้นสุดแบบคู่เดียวหลายๆครั้ง อย่างไรก็ตาม การแก้ไขปัญหาในแต่ละรูปแบบมีวิธีการที่แตกต่างกันออกไปซึ่งทำให้มีประสิทธิภาพมากกว่าการแก้ปัญหาปัญหาวิถีสั้นสุดแบบคู่เดียวหลายๆครั้ง
อันที่จริง ณ ปัจจุบัน ยังไม่มีขั้นตอนวิธีใดที่กรณีเลวร้ายสุดสามารถแก้"ปัญหาวิถีสั้นสุดแบบคู่เดียว"โดยที่มีประสิทธิภาพด้านเวลามากกว่า"ปัญหาวิถีสั้นสุดแบบแหล่งต้นทางเดียว"ได้ ดังนั้นเมื่อต้องการแก้"ปัญหาวิถีสั้นสุดแบบคู่เดียว" โดยทั่วไปก็จะแก้"ปัญหาวิถีสั้นสุดแบบแหล่งต้นทางเดียว"จนได้คำตอบที่ต้องการและจบขั้นตอนวิธี อย่างไรก็ตาม สำหรับกราฟพิเศษบางประเภทสามารถแก้"ปัญหาวิถีสั้นสุดแบบคู่เดียว"โดยการคำนวณล่วงหน้าได้ เช่น กราฟต้นไม้ กราฟเส้นตรง กราฟวัฏจักรเดียว เป็นต้น
ขั้นตอนวิธีในการแก้ปัญหาวิถีสั้นสุด จะใช้แนวคิดของการการคลายเส้นเชื่อม (relaxation) นั่นคือขณะเริ่มต้น คำตอบวิถีสั้นสุดจะยังไม่ถูกต้อง เส้นเชื่อม "e" จะเรียกว่า ตึง (tense) ถ้าสามารถใช้ "e" แล้วทำให้มีวิถีที่น้ำหนักรวมร้อยกว่าคำตอบที่มีอยู่ ดังนั้นขั้นตอนวิธีแก้ปัญหาวิถีสั้นสุดก็จะทำการคลายเส้นเชื่อมที่ตึง นั่นคือใช้เส้นเชื่อมที่ตึงเพื่อให้ได้คำตอบของวิถีสั้นสุดที่ดียิ่งขึ้นเรื่อยๆ สุดท้ายเมื่อไม่พบเส้นเชื่อมที่ตึงก็แปลว่าวิถีที่ได้เป็นวิถีสั้นสุดแล้ว
ปัญหาวิถีสั้นสุดมองแต่เพียงการไปถึงได้ของจุดยอดต่างๆเท่านั้น ดังนั้นสำหรับกราฟไม่ระบุทิศทางจึงสามารถแปลงเป็นกราฟระบุทิศทางได้ โดยการเปลี่ยนเส้นเชื่อมไม่มีทิศทาง เป็นเส้นเชื่อมมีทิศทาง 2 เส้นที่มีทิศทั้งไปและกลับ
สำหรับกราฟไม่ถ่วงน้ำหนัก จากนิยามที่กำหนดให้วิถีสั้นสุดคือมีจำนวนเส้นเชื่อมในวิถีน้อยที่สุด ดังนั้นจึงอาจกล่าวได้ว่าเส้นเชื่อมทุกเส้นมีความสำคัญเท่ากัน กล่าวคือกราฟไม่ถ่วงน้ำหนักจะเทียบเท่ากับกราฟถ่วงน้ำหนักที่เส้นเชื่อมทุกเส้นมีน้ำหนักเท่ากันและไม่เป็นลบ ตัวอย่างเช่นกราฟถ่วงน้ำหนักหนึ่งหน่วย (unit-weight graph) เป็นต้น
ขั้นตอนวิธีในการแก้ปัญหาที่ได้รับความนิยมและสำคัญมีดังนี้
ขั้นตอนวิธีอื่นๆและการนำมาใช้งานในรูปแบบต่างๆอาจหาได้ที่ Cherkassky et al
ปัญหาวิถีสั้นสุดแบบแหล่งต้นทางเดียวเป็นปัญหาที่ต้องการหาวิถีสั้นสุดจากจุดยอด "v" ไปจุดยอดอื่นๆทั้งหมดในกราฟ ได้ต้นไม้วิถีสั้นสุดออกมาเป็นผลลัพธ์
บูรัน
ยานอวกาศบูรัน (, "พายุหิมะ"; ) เป็นพาหนะโคจรของโซเวียตรัสเซียที่มีการทำงานและการออกแบบคล้ายคลึงกับกระสวยอวกาศของสหรัฐอเมริกา และพัฒนาโดยหัวหน้านักออกแบบ เกลบ โลซีโน-โลซินสกี แห่งบริษัทจรวดอีเนอร์เจีย ตราบถึงปัจจุบัน บูรันเป็นพาหนะกระสวยอวกาศจากโครงการบูรันของโซเวียตที่ถูกส่งขึ้นสู่อวกาศก่อนโครงการปิดตัวลง บูรันสำเร็จเที่ยวบินไร้คนบังคับครั้งหนึ่งใน ค.ศ. 1988 โครงการถูกยกเลิกใน ค.ศ. 1993 ใน ค.ศ. 2002 บูรันถูกทำลายเมื่อโรงจอดที่มันถูกเก็บอยู่ ที่ไบโคนูร์คอสโมโดรม ถล่มลงมา
การปล่อยบูรันขึ้นสู่วงโคจรครั้งแรกและครั้งเดียวนั้นเกิดขึ้นเมื่อเวลา 3:00 UTC ของวันที่ 15 พฤศจิกายน ค.ศ. 1988 จากไบโคนูร์คอสโมโดรมจุดปล่อยที่ 110/37 มันถูกยกขึ้นสู่วงโคจรอย่างไร้คนบังคับ โดยจรวดอีเนอร์เจียที่ได้รับการออกแบบพิเศษ ซึ่งจนถึงปัจจุบันนี้ เป็นจรวดที่หนักที่สุดที่ขับเคลื่อนด้วยเชื้อเพลิงเหลว ไม่เหมือนกับกระสวยอวกาศ ซึ่งขับเคลื่อนด้วยเครื่องเพิ่มกำลังของแข็งและเครื่องยนต์เชื้อเพลิงเหลวของตัวกระสวยเอง ซึ่งนำเชื้อเพลิงมาจากถังเชื้อเพลิงขนาดใหญ่ ระบบอีเนอร์เจีย-บูรันใช้เฉพาะแรงผลักดันจากเครื่องยนต์เชื้อเพลิงเหลว RD สี่เครื่องของจรวด ซึ่งพัฒนาโดยวาเลนติน กลุชโก นับแต่ต้น บูรันตั้งใจให้ใช้ได้ทั้งในโหมดอัตโนมัติและมีคนบังคับ แม้โครงการจะประสบความล้าช้าหลายปี บูรันยังคงเป็นเพียงกระสวยอวกาศเพียงลำเดียวที่เคยสำเร็จเที่ยวบินไร้คนบังคับในโหมดอัตโนมัติสมบูรณ์กระทั่งวันที่ 22 เมษายน ค.ศ. 2010 เมื่อกองทัพอากาศสหรัฐปล่อยเครื่องบินอวกาศโบอิง เอ็กซ์-37 ลำดับการปล่อยอัตโนมัติดำเนินไปตามที่กำหนด และจรวดอีเนอร์เจียยกพาหนะขึ้นสู่วงโคจรชั่วคราวก่อนที่ส่วนโคจรจะแยกตัวออกตามที่ตั้งโปรแกรมไว้ หลังส่งตัวเองขึ้นสู่วงโคจรชั้นสูงกว่าและเสร็จสิ้นการโคจรรอบโลกสองรอบ เครื่องยนต์ระบบควบคุมเครื่องยนต์ (ODU) ยิงตัวเองอัตโนมัติเพื่อเริ่มกลับเข้าสู่ชั้นบรรยากาศ หลังภารกิจเริ่ม 206 นาทีพอดี ส่วนโคจรบูรันลงจอด โดยเสียฉนวนกันความร้อน (thermal tile) ไปเพียง 5 แผ่น จาก 38,000 แผ่นตลอดช่วงการบิน การลงจอดอัตโนมัติเกิดขึ้นที่ลานวิ่งของไบโคนูร์คอสโมโดรม ที่ซึ่ง แม้จะมีความเร็วลมด้านข้าง 61.2 กิโลเมตรต่อชั่วโมง มันลงจอดโดยคลาดเคลื่อนจากจุดเป้าหมายไปด้านข้างเพียง 3 เมตร และด้านยาวเพียง 10 เมตร เที่ยวบินไร้คนบังคับนี้เป็นครั้งแรกที่ยานอวกาศขนาดนี้และความซับซ้อนระดับนี้ปล่อยขึ้นสู่อวกาศ เสร็จสิ้นการทดสอบในวงโคจร กลับเข้าสู่ชั้นบรรยากาศอีกครั้ง และลงจอดภายใต้การควบคุมอัตโนมัติ
ค็อกเทล
ค็อกเทล () เป็นเครื่องดื่มชนิดหนึ่ง ใช้เหล้าชนิดต่าง ๆ ผสมกัน ใส่น้ำแข็ง แล้วเขย่า และอาจใส่น้ำผลไม้หรือชิ้นผลไม้เพื่อเพิ่มสีหรือรสให้แปลก ๆ ออกไป นิยมดื่มก่อนอาหาร
ต้นกำเนิดของเครื่องดื่มค็อกเทลนั้นไม่ปรากฏชัด ส่วนการผสมเครื่องดื่มแบบนี้มีมาแต่สมัยศตวรรษที่ 14 ในประเทศฝรั่งเศส โดยใช้เบียร์ เหล้า น้ำผึ้ง เป็นหลักแล้วจึงนำมาผสมกับเหล้าที่ใส่เครื่องเทศ และมีพัฒนาการไปใช้ ไวน์ เหล้า เครื่องเทศ น้ำตาล น้ำผลไม้ผสมกัน โดยชาวฝรั่งเศสเรียกว่า "ก็อกแตล" ()
ประมาณปี พ.ศ. 2318 ถึง พ.ศ. 2326 ทหารฝรั่งเศสเดินทางไปช่วยสหรัฐอเมริกาทำสงครามกับประเทศอังกฤษและทหารฝรั่งเศสได้ผสมเครื่องดื่มแบบนี้ดื่มกันและได้รับความนิยมอย่างรวดเร็วในหมู่ทหารของสหรัฐอเมริกา แม้สงครามจะหยุดลงแล้วความชื่นชอบในเครื่องดื่มชนิดนี้ก็ยังคงอยู่ และแพร่หลายในประเทศสหรัฐอเมริกา ส่วนการเรียกขานชื่อคาดว่าเพี้ยนมาจากคำว่า "ก็อกแตล" ในภาษาฝรั่งเศส
ผลรวมตรวจสอบ
ผลรวมตรวจสอบ () หรือผลรวมแฮช () เป็นข้อมูลขนาดคงที่ ที่ถูกคำนวณขึ้นจากกลุ่มข้อมูลดิจิทัลที่ถูกเลือกมาโดยเจตนา โดยมีเพื่อประโยชน์ในการหาข้อผิดพลาดที่อาจเกิดขึ้นได้ระหว่างการรับส่งหรือการจัดเก็บข้อมูล ความสมบูรณ์ของข้อมูลสามารถถูกตรวจสอบภายหลังได้โดยการคำนวณผลรวมตรวจสอบขึ้นใหม่อีกครั้ง และเปรียบเทียบกับผลรวมตรวจสอบที่ถูกบันทึกไว้ก่อนหน้า ถ้าเกิดว่าผลรวมตรวจสอบทั้งสองตรงกัน ก็ค่อนข้างมั่นใจได้ว่าข้อมูลนั้นเหมือนกัน (ไม่มีความแตกต่าง)
วิธีการคำนวณผลรวมตรวจสอบมีหลายรูปแบบ ซึ่งก็ออกแบบมาเพื่อจุดประสงค์แตกต่างกันไป
วิชัย ปุญญะยันต์
วิชัย ปุญญะยันต์ (ชื่อเล่น:ต๋อย) เกิดเมื่อวันที่ 9 สิงหาคม พ.ศ. 2493 เป็นนักร้องชาวไทย และเป็นหัวหน้าวง พิงค์แพนเตอร์
ครอบครัว "ปุญญะยันต์" เป็นครอบครัวที่ชอบในเรื่องดนตรีทั้งบ้าน แต่เนื่องจากฐานะระดับกลาง ๆ คุณพ่อรับราชการ ไม่มีเงินซื้อเครื่องดนตรี แต่เนื่องจากคุณพ่อเป็นคนชอบทำงานฝีมือ จึงทำกีต้าร์ให้ลูกชายเล่น อาจจะไม่สวยนัก รูปร่างแปลก ๆ แต่เล่นได้ นั่นจึงเป็นจุดเริ่มต้นของการเล่นดนตรีของเขา
เริ่มหัดดนตรีเมื่ออายุ 10 ขวบ เล่นได้ประมาณ 3 ปี ก็ไม่อยากเล่นคนเดียว จึงเริ่มรวบรวมเพื่อน ๆ ให้มาเล่นด้วย ผู้ปกครองก็สนับสนุน ซื้อกีต้าร์ไฟฟ้าให้มาเล่นด้วยกัน แต่ของวิชัยเป็นกีต้าร์โปร่ง จึงให้คุณพ่อทำกีต้าร์ให้อีก เมื่อทำเสร็จแล้ว ก็รวมเพื่อน ๆ ได้จนครบ และวงดนตรีวงแรกของวิชัยก็ถือกำเนิดขึ้นในชื่อว่า "LUCKY SEVEN"
หลังจากที่เรียนจบมัธยม ระหว่างนั้นมีวงดนตรีวงหนึ่ง ชื่อวง "SILVER SAND" มือกีตาร์โซโล่ของวง เกิดอุบัติหกล้มนิ้วหักระหว่างเล่นกีฬา ผู้จัดการวงที่ชื่อว่า ณรงค์ ปานเจริญ ได้มาตามวิชัยถึงบ้าน เพื่อให้ไปเล่นดนตรีแทน และถึงแม้ว่ามือกีต้าร์ท่านนั้นจะหายดีแล้ว ทางวงก็ไม่ยอมให้หยุดเล่น ทางวงก็เลยให้เข้า เล่นประจำวงไปเลย มือกีต้าร์ท่านนั้นคือ อ.วิรัช อยู่ถาวร
หลังจากอยู่กับวง "SILVER SAND" ได้สิบกว่าปี ทางวงก็ถึงจุดอิ่มตัว ต้องแยกย้ายกันออกไปทำมาหากิน วิชัยก็ชวน อ.วิรัช ทำวงดนตรีต่อ โดยวง ๆ นั้นก็คือ วง "พิงค์แพนเตอร์" นั่นเอง คนที่ตั้งชื่อวงให้ก็คือ มาโนช บินอุมา มือเบสคนปัจจุบันของวง โดยตั้งจากปีเกิดของวิชัย ที่เกิดปีเสือ อ.วิรัช ร่วมวงอยู่ด้วยไม่กี่เดือน ก็แยกตัว ออกไปเป็นอาจารย์สอนที่โรงเรียนสยามกลการ
เข้าสู่วงการครั้งแรก โดยได้รับการเชื้อเชิญจาก ประชา มาลีนนท์ ให้เป็นผู้จัดการด้านดนตรีของรายการ "ALL STAR VARIETY SHOW" โดยเป็นผู้ควบคุมวงต่อจาก อ.นริศ ทรัพย์ประภา และระหว่างนั้นก็ได้รับการทาบทามจากคุณระย้า เจ้าของรถไฟดนตรี ให้เป็น MUSIC DIRECTER ให้กับบริษัท EMI ด้วย หลังจากเป็นโปรดิวเซอร์ให้กับศิลปินในค่ายหลายคน ในที่สุดก็ถึงคิวของตัวเอง อัลบั้มชุดแรก "สายชล" ก็ถือกำเนิดขึ้น แต่เพลงที่สร้างชื่อกลับเป็นเพลงม้ามืดที่ไม่มีใครคาดคิด บทเพลง "รักฉันนั้นเพื่อเธอ" แจ้งเกิดและสร้างชื่อให้กับวง ถึงขนาดต้องเปลี่ยนปกอัลบั้มใหม่เป็นชื่อ "รักฉันนั้นเพื่อเธอ" ตามบทเพลงดังเลยทีเดียว
จิ๊กซอว์ (นักมวยปล้ำ)
จิ๊กซอว์ () เกิดวันที่ 16 ธันวาคม ค.ศ. 1983 เป็นนักมวยปล้ำอาชีพชาวอเมริกัน ปัจจุบันเข้าร่วมแข่งขันในรายการมวยปล้ำอาชีพของสมาคมจิคาระ และ ดราก้อนเกทยูเอสเอ ก่อนหน้านี้เขาทำผลงานให้กับคอมแบทโซนเวรสลิง, ริงออฟออเนอร์ และ ฟูลอิมแพ็คโปร
จิ๊กซอว์ได้ฝึกฝนเป็นนักมวยปล้ำอาชีพ ที่จิคาระเวรสเทิลแฟคทอรี่ โดย คริส ฮีโร่ และ ไมค์ แควกเกนบุช
ในค.ศ. 2009 จิ๊กซอว์ได้เริ่มปรากฏตัวในสมาคมดราก้อนเกทยูเอสเอ ซึ่งเป็นส่วนเสริมของรายการมวยปล้ำอาชีพญี่ปุ่นที่มีชื่อว่าดราก้อนเกท ที่เป็นรายการแรกซึ่งต้องจ่ายต่อการดูทางหน้าจอ ของรายการ เอนเทอร์เดอะดราก้อน ในวันที่ 4 กันยายน จิ๊กซอว์ได้ร่วมทีมกับ เดอะโคโลนี่ (ไฟเยอร์แอนด์ กับ โซลเยอร์แอนท์) และ ไมค์ แควกเกนบุช เพื่อเอาชนะ F.I.S.T. (อิคารัส และ แกรน อะคุม่า), อาเมซิส และ ฮาโลวิค ในการแข่งขันแท็คทีมแปดคน ในรายการที่จ่ายต่อการชมทางหน้าจอที่มีชื่อว่า อันทัชเอเบิล วันที่ 6 พฤศจิกายน ค.ศ. 2009 จิ๊กซอว์ และ แควกเกนบุช ได้ร่วมทีมกันอีกครั้ง เพื่อเอาชนะยามาโตะ และ แกรน อะคุม่า วันที่ 28 พฤศจิกายน ในรายการฟรีดอมไฟท์ เขาเป็นฝ่ายแพ้ให้กับ เอ็ดดี้ คิงสตั้น ในการแข่งขันรายการเดี่ยว วันที่ 20 มกราคม ค.ศ. 2010 ในรายการ เฟียร์เลส จิ๊กซอว์ และ แควกเกนบุช แพ้ให้กับทีม CIMA และ ซูเปอร์ เครซี่ ในการแข่งขันแบบแท็กทีม ในสองการแสดงต่อมา "โอเพ่นดิอัลติเมทเกท" และ "เมอร์คิวรี่ไรซิง" ซึ่งจัดขึ้นในวันที่ 26 และ 27 จิ๊กซอว์ และ แควกเกนบุช ได้แพ้ต่อ เกนคิ โอริกูจิ กับ ซูซูมุ โยโกสุกะ รวมถึงได้แพ้ต่อ เดอะยังบั๊คส์ (แมทท์ และ นิค แจ็คสัน) ในการแข่งขันแบบแท็คทีม
จิ๊กซอว์ยังมีพี่ชายซึ่งเป็นนักมวยปล้ำ โดยใช้ชื่อในการแข่งขันว่า จอลลี่ โรเจอร์ ซึ่งได้เข้าแข่งขันในจิคาระ ก่อนที่จะอำลาวงการใน ค.ศ. 2005
รถบรรทุก
รถบรรทุก หมายถึง รถที่ใช้บรรทุกสิ่งของ มีหลายขนาด ซึ่งปรกติมีขนาด กำลัง และสัณฐานมาก โดยเฉพาะบรรดาที่ใช้เพื่อการค้า ทั้งอาจประกอบด้วยอุปกรณ์พิเศษด้วย เช่น รถประจญเพลิง และรถโม่คอนกรีต ปัจจุบัน รถบรรทุกส่วนใหญ่ขับเคลื่อนด้วยพลังงานแกโซลีนหรือดีเซล
รถบรรทุกคันแรกของโลกได้ผลิตขึ้นโดย Gottlieb Daimler ในปี 1896 โครงสร้างเป็นเหล็ก ล้อทำด้วยไม้ ใช้เครื่องยนต์แบบสองสูบ ขนาดความจุ 1.06 ลิตร ในปีต่อมาก็ได้ทำการติดตั้งเครื่องยนต์ขนาด 2.2 ลิตร ขับเคลื่อนด้วยสายพาน พร้อมกับติดตั้งระบบระบายความร้อนด้วยหม้อน้ำ การพัฒนารถบรรทุกเป็นไปอย่างต่อเนื่อง ในปี 1898 ได้มีการนำรถบรรทุกไปจัดแสดงที่กรุงปารีส ประเทศฝรั่งเศสและได้รับความสนใจอย่างสูง
ในปัจจุบันรถบรรทุกได้พัฒนาการไปมากตั้งแต่รถบรรทุกขนาดเล็กไปจนถึงรถหัวลาก รวมทั้งรถเอนกประสงค์
พ.ศ. 2495 รถยนต์โดยสารฮีโน่คันแรกปรากฏโฉมในเมืองไทย
พ.ศ. 2498 องค์การขนส่งสินค้าและพัสดุภัณฑ์ (รสพ.) นำเข้ารถยนต์โดยสารฮีโน่ 3 คัน โดยติดต่อสั่งซื้อโดยตรงจาก บริษัท มิตซุย คัมปะนี
จักรวรรดิมราฐา
จักรวรรดิมราฐา (;) เป็นจักรวรรดิที่มีอำนาจในช่วง ค.ศ. 1674 - ค.ศ. 1818 โดยมีอาณาเขตครอบคลุมพื้นที่บางส่วนของประเทศอินเดีย บางส่วนของประเทศปากีสถาน และพื้นที่บางส่วนของประเทศบังกลาเทศในปัจจุบัน มีจักรพรรดิองค์แรกคือ สมเด็จพระจักรพรรดิศิวาจี
นบี
นบี ( หมายถึง ศาสดาในศาสนาอิสลาม คำว่า นบี มาจากคำว่า "นับบะอะ" หรือ "อัมบะอะ" แปลว่า แจ้งข่าว ใช้หมายถึงการนำวจนะของพระเจ้ามาประกาศแก่มวลมนุษย์ คำว่านบีในศาสนาอิสลามจึงหมายถึงผู้เผยพระวจนะในศาสนายูดาห์และศาสนาคริสต์
คัมภีร์อัลกุรอานไม่ได้ระบุไว้ชัดเจนว่านบีและเราะซูลเหมือนหรือต่างกันอย่างไร บางครั้งมีการเรียกเราะซูลว่านบี บางคนจึงสันนิษฐานว่านบีและเราะซูลคือตำแหน่งเดียวกัน แต่นักวิชาการอิสลามบางท่านอธิบายว่านบีกับเราะซูลต่างกันที่นบีเป็นผู้ที่รับเทวโองการให้มาปฏิบัติหน้าที่เฉพาะ แต่เราะซูลคือผู้ที่อัลลอฮ์แต่งตั้งให้มาสั่งสอนมนุษย์โดยทั่วไป โดยนัยนี้นบีจัดเป็นเราะซูลประเภทหนึ่ง
แต่บางตำราก็อธิบายว่านบีคือผู้ที่ได้รับคำสั่งสอนจากอัลลอฮ์ แต่ไม่ได้ทรงอนุญาตให้นำไปเผยแพร่ แต่เราะซูลเป็นผู้ที่รับคำสั่งสอนแล้วทรงให้นำไปเผยแพร่ต่อ ผู้ที่เป็นเราะซูลจึงต้องเป็นนบีมาก่อน
ชาวมุสลิมเชื่อว่าอัลลอฮ์ได้ประทานนบีแก่ประชาชนทุกชนชาติ จึงมีนบีอยู่มากมาย นบีมุฮัมมัดกล่าวว่านบีมีอยู่ถึง 124,000 คน โดยนบีมุฮัมมัดเป็นนบีคนสุดท้าย คัมภีร์อัลกุรอานระบุชื่อของนบีไว้ 25 คน ดังนี้
เมื่อจะออกชื่อนบีเหล่านี้ ชาวมุสลิมจะขอพรอัลลอฮ์แก่ท่านด้วยการลงท้ายชื่อแต่ละท่านท่านว่า “อะลัยฮิสสลาม” แปลว่า ขอสันติจงมีแด่ท่าน ยกเว้นนบีมุฮัมมัดจะลงท้ายว่า “ศ็อลลัลลอฮุ อะลัยฮิ วะซัลลัม” แปลว่า ขออัลลอฮ์โปรดประทานเมตตาและสันติแก่ท่าน
อากิชิมะ
อากิชิมะ () เป็นเมืองในเขตทามะ ทางตะวันตกของมหานครโตเกียว ประเทศญี่ปุ่น มีขนาดพื้นที่ทั้งสิ้น 17.33 ตารางกิโลเมตร ในปี พ.ศ. 2553 มีจำนวนประชากร 112,521 คน
ซาเมก
ซาเมก () เป็นอักษรตัวที่ 15 ของอักษรตระกูลเซมิติก ได้แก่ อักษรฟินิเชีย อักษรแอราเมอิก อักษรฮีบรู ס อักษรซีเรียค ܣ และอักษรอาหรับ (ซีน) ใช้แทนเสียงเสียดแทรก ปุ่มเหงือก ไม่ก้อง อักษรฟินิเชียตัวนี้พัฒนาไปเป็นอักษรกรีก Ξ มาจากอักษรคานาอันไนต์ที่มาจากไฮโรกลิฟรูปกระดูก
ภาษาไซเฟ
ภาษาไซเฟ (Zyphe language) หรือภาษาโซเฟย ภาษาโซบเตย มีผู้พูดทั้งหมด 20,000 คน พบในพม่า 17,000 คน (พ.ศ. 2537) ในรัฐฉิ่น พบในอินเดีย 3,000 คน (พ.ศ. 2543) ในตำบลลาเคอ รัฐไมโซรัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น ใกล้เคียงกับภาษาฉิ่นสำเนียงมารา เขียนด้วยอักษรละติน ผู้พูดภาษานี้จะพูดภาษาฉิ่นสำเนียงฮากา ภาษาไมโซ หรือภาษาฉิ่นสำเนียงมาราได้ ขึ้นกับบริเวณที่อยู่อาศัย มีผู้พูดภาษานี้ในพม่าบางส่วนอพยพไปทำงานในมาเลเซีย
ภาษาไจ้หว่า
ภาษาไจ้หว่า (Zaiwa language) ISO 639-3: atb) หรือภาษาซิ มีผู้พูดทั้งหมด 110,000 คน โดยเป็นผู้ที่พูดได้ภาษาเดียวถึง 20,000 คน พบในจีน 80,000 คน (พ.ศ. 2542) ในเขตปกครองตนเองไทใต้คง-จิงผ่อ มณฑลยูนนาน พบในพม่า 30,000 คน (พ.ศ. 2540) ในรัฐกะฉิ่นและรัฐฉาน จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า ผู้พูดภาษานี้จะพูดภาษาจีนกลาง ภาษาหลี่ซู ภาษาไป๋ได้ บางส่วนจะพูดภาษาลาชิ ภาษามรูหรือภาษาจิงผ่อได้ ผู้พูดภาษาอื่นที่อยู่ใกล้เคียง จะพูดภาษาไจ้หว่าได้ด้วย ในจีนได้มีการอนุรักษ์ภาษานี้ แม้ว่าเยาวชนจะใช้ภาษานี้น้อยลง เขียนด้วยอักษรละตินที่ประดิษฐ์ขึ้นเมื่อ พ.ศ. 2500 เรียงประโยคแบบประธาน-กรรม-กริยา มีเสียงวรรณยุกต์ 3 เสียง
ดวงดาว มิกะ
ดวงดาว มิกะ (; ) เกิดวันที่ 1 ธันวาคม ค.ศ. 1985 เป็นทั้งนักมวยไทยและคิกบ็อกซิ่งชาวญี่ปุ่น ชื่อจริงของเธอคือ นะงะอิ มิกะ (長井 未果) เธอเกิดที่จังหวัดกุมมะ และอยู่ในสังกัดค่ายมวยกุมมะไวล์ดซีซาร์ ทั้งนี้ ในวันที่ 8 กรกฎาคม ค.ศ. 2012 ได้มีแผนจะให้เธอเข้าร่วมแข่งขันในรายการ "เจ-เกิร์ล 2012 แพลตตินัมอินเดอะริงเธิร์ด"
โดยชื่อที่เธอใช้ในการแข่งขันคือ ดวงดาว มิกะ ซึ่งคำว่า ดวงดาว มีความหมายถึง "ดาว" ในภาษาไทย
วันที่ 1 กรกฎาคม ค.ศ. 2007 เธอได้เข้าร่วมแข่งขันครั้งแรกในรายการ เจ-เกิลส์ (เทศกาลทานาบาตะ) โดยมีคู่ชกคือ ทาจิมะ ฮารุ ซึ่งเธอเป็นฝ่ายแพ้คะแนน และใช้ชื่อในการแข่งขันครั้งนี้คือ "นะกะอิ มิฮาเตะ"
วันที่ 4 พฤศจิกายน ค.ศ. 2007 เธอได้เข้าร่วมแข่งขันรายการ เจ-เกิลส์ (เทศกาลคาเซบานะ) โดยได้พบกับ เรนะ คุโบตะ และดวงดาวเป็นฝ่ายแพ้คะแนน จากการแข่งขันในครั้งนี้ เธอใช้ชื่อ "ดวงดาว มิกะ" ในการแข่งขัน
เธอยังได้รับชัยชนะในหลายเกมการแข่งขัน ในรุ่นมินิฟลายเวทและแบนตั้มเวท แต่ไม่ได้ผลตอบรับที่ดีเท่าใดนัก
วันที่ 21 มิถุนายน ค.ศ. 2009 ได้มีการแข่งขันจัดขึ้นที่ดิฟเฟอร์อาริอาเกะอารีนา ในกรุงโตเกียว กับรายการ "เอ็ม-วัน แฟร์เท็กซ์ เบียร์สิงห์มวยไทยชาเลนจ์ 2009 ยอดนักสู้ Vol.2" ในรุ่นฟลายเวทหญิงของเอ็ม-วัน โดยดวงดาวได้พบกับ โอกาดะ อาสึโกะ ซึ่งดวงดาวเป็นฝ่ายชนะคะแนน 2-0
6 มิถุนายน ค.ศ. 2010 เธอได้เข้าแข่งขันชู้ตบ็อกซิ่งเป็นครั้งแรก โดยได้พบกับ เรนะ คุโบตะ จากการโจมตีเข้าเป้า 2 ครั้ง ส่งผลให้ดวงดาวเป็นฝ่ายแพ้คะแนน 0-3
การแทรกสัญญาณข้าม
การแทรกสัญญาณข้าม หรือ สัญญาณแทรกข้าม () หมายถึงสัญญาณไฟฟ้าข้ามไปรบกวนกัน เป็นปรากฏการณ์ที่เกิดขึ้นได้ในการส่งสัญญาณในขณะที่สัญญาณเดินทางไปในสื่อสายทองแดงด้วยความเร็วสูง ปรากฏการณ์นี้มักพบได้เมื่อสื่อที่ใช้ในการส่งสัญญาณเป็นสายทองแดงตั้งแต่สองคู่ขึ้นไป เช่น โทรศัพท์ ซึ่งมีสายทองแดงมัดรวมกันเป็นคู่ นอกจากนี้ปรากฏการณ์นี้ยังสามารถเกิดจากสนามแม่เหล็กภายในสายทองแดงเองขณะกำลังส่งสัญญาณ ทำให้เกิดสัญญาณเสียงข้ามไปยังคู่สนทนาคู่อื่นได้แม้ว่าจะมีการหุ้มแผ่นโลหะไว้เพื่อป้องกันสัญญาณรบกวนแล้วก็ตาม
รักปาฏิหาริย์
รักปาฏิหาริย์ เป็นละครโทรทัศน์ จากบทประพันธ์ของ วลัย นวาระ ดัดแปลงเป็นบทโทรทัศน์ โดย พิมพ์ธนา กำกับการแสดงโดย รัญญา ศิยานนท์ ดำเนินงานโดย บริษัท เมกเกอร์ กรุ๊ป จำกัด
เยื่อหุ้มสมองกับสมองอักเสบ
เยื่อหุ้มสมองกับสมองอักเสบ () คือภาวะซึ่งมีการอักเสบของทั้งสมอง (สมองอักเสบ) และเยื่อหุ้มสมอง (เยื่อหุ้มสมองอักเสบ) พร้อมๆ กัน
อาจเกิดจากการติดเชื้อไม่ว่าจะเป็นโปรโตซัว ไวรัส หรือแบคทีเรีย หรือสาเหตุอื่นๆ
สมองอักเสบ
สมองอักเสบ () เป็นภาวะซึ่งมีการอักเสบเฉียบพลันของสมอง หากเกิดร่วมกับเยื่อหุ้มสมองอักเสบเรียกว่าเยื่อหุ้มสมองและสมองอักเสบ อาการที่พบได้เช่นปวดศีรษะ ไข้ สับสน ซึม และอ่อนเพลีย หากเป็นมากอาจมีอาการรุนแรง เช่น ชัก สั่น ประสาทหลอน ความจำเสื่อม เป็นต้น
สมองอักเสบจากไวรัสอาจเกิดจากการติดเชื้อโดยตรงจากการติดเชื้อเฉียบพลัน หรือเป็นผลตามภายหลังจากการติดเชื้อแฝงก็ได้ ไวรัสที่ทำให้เกิดสมองอักเสบเฉียบพลันจากไวรัสที่พบบ่อยคือ ไวรัสพิษสุนัขบ้า เฮอร์ปีส์ โปลิโอ หัด และไวรัสเจซี สาเหตุอื่นเช่นการติดเชื้อไวรัสในกลุ่มฟลาวิไวรัส เช่น ไวรัสไข้สมองอักเสบญี่ปุ่น ไวรัสสมองอักเสบเซนต์หลุยส์ ไวรัสเวสต์ไนล์ หรือไวรัสในกลุ่มโทกาไวรัส เช่น ไวรัสสมองอักเสบในม้าชนิดตะวันออก ไวรัสสมองอักเสบในม้าชนิดตะวันตก หรือไวรัสสมองอักเสบในม้าชนิดเวเนซุเอลา นอกจากนี้ไวรัสในกลุ่มเฮนิพาไวรัส เฮนดราไวรัส และนิพาห์ไวรัส ก็สามารถทำให้เกิดสมองอักเสบจากไวรัสได้
สมองอักเสบจากเริม
สมองอักเสบจากเริม () เป็นโรคสมองอักเสบอย่างหนึ่ง เกิดจากการติดเชื้อไวรัสเฮอร์ปีส์ซิมเพล็กซ์ ซึ่งเป็นการติดเชื้อในระบบประสาทกลางอย่างหนึ่งที่พบได้น้อยมากแต่มีอาการรุนแรง
ลิขิตเสน่หา
ลิขิตเสน่หา เป็นละครโทรทัศน์ จากบทโทรทัศน์และบทประพันธ์ของ พลอยชื่น-รื่นสราญ กำกับการแสดงโดย วรวิทย์ ศรีสุภาพ ผลิตโดย สมจริง ศรีสุภาพ ดำเนินงานโดย บริษัท กู๊ด ฟิลลิ่ง จำกัด และเป็นละครที่สะท้อนปัญหาของสังคมได้เป็นอย่างดี ออกอากาศ ทุกวันพุธ-วันพฤหัสบดี เวลา 20.30 น.ทางช่อง 3 โดยออกอากาศตอนแรกเมื่อ วันพุธที่ 26 ตุลาคม พ.ศ. 2554 และ ออกอากาศตอนสุดท้าย เมื่อ วันพฤหัสบดี ที่ 29 ธันวาคม พ.ศ. 2554
! บทบาท
! นักแสดง
ข้าวตูและไข่ตุ๋นเป็นเด็กมีปัญหา แต่ฟ้านำให้ครอบครัวของข้าวตูและไข่ตุ๋นได้มาเจอ แต่พอทะเลาะกันไปเรื่อย ๆ ทั้งสองครอบครัวก็เริ่มรักกัน แม้จะมีอุปสรรค แต่สองครอบครัวก็เข้าใจ วันหนึ่ง ณนนท์พบว่าเขาหลงรักยี่หวาเข้าแล้ว สุดยอดก็หลงรักยาหยี แต่ณนนท์และสุดยอดจะทำอย่างไร ที่จะทำให้ได้หัวใจของยี่หวากับยาหยีมาครอบครอง
ดาเระกะโนะทาเมนิ-ว็อตแคนไอดูฟอร์ซัมวัน?-
ดาเระกะโนะทาเมนิ-ว็อตแคนไอดูฟอร์ซัมวัน?- (誰かのために -What can I do for someone?- ) เป็นดิจิตอลซิงเกิ้ลของ AKB48 ออกจำหน่ายวันที่ 1 เมษายน พ.ศ. 2554 และออกจำหน่ายแบบวิดีโอคลิปในวันที่ 6 เมษายน พ.ศ. 2554 โดยจำกัดระยะเวลาจนถึงสิ้นเดือนเมษายน
เพลงนี้ดิจิตอลดาวน์โหลดผ่านทาง Chaku Uta, Chaku Uta Full, Chaku Uta Full Plus ของทาง RecoChoku และผ่านทาง PC ดาวน์โหลดไซต์ ทาง iTunes Store และ mora
ซิงเกิ้ลก่อนหน้านี้คือ Sakura no Ki ni Narou และซิงเกิ้ลต่อไปคือ Everyday, Katyusha ซึ่งจะนับเป็นซิงเกิ้ลที่ 21, แต่ซิงเกิ้ลนี้จะแตกต่างจากดิจิตอลซิงเกิ้ล Baby! Baby! Baby! ซึ่งจะไม่มีการนับลำดับซิงเกิ้ลที่ซิงเกิ้ลนี้
ทางแยกต่างระดับรัชวิภา
ทางแยกต่างระดับรัชวิภา () เป็นชุมทางต่างระดับบริเวณ ถนนวิภาวดีรังสิต ถนนรัชดาภิเษก และถนนกำแพงเพชร 2 ในเขตจตุจักร กรุงเทพมหานคร
ทางแยกต่างระดับรัชวิภา เริ่มก่อสร้างตั้งแต่ประมาณปี พ.ศ. 2530 เพื่อเชื่อมถนนรัชดาภิเษกส่วนสุดท้าย (วงศ์สว่าง - วิภาวดีรังสิต) แต่ติดปัญหาเนื่องจากการเวนคืนที่ดินในพื้นที่ก่อสร้าง ทำให้การก่อสร้างเป็นไปด้วยความล่าช้า จนกระทั่งการก่อสร้างแล้วเสร็จในปี พ.ศ. 2536
มารีโอ มอนตี
มารีโอ มอนตี (, เกิด 19 มีนาคม ค.ศ. 1943) อดีตนายกรัฐมนตรีอิตาลีและรัฐมนตรีว่าการกระทรวงเศรษฐกิจและการคลัง เขาเป็นนักเศรษฐศาสตร์และวุฒิสมาชิกตลอดชีวิต เขาเป็นกรรมาธิการยุโรปตั้งแต่ ค.ศ. 1995 ถึง 2004 โดยรับผิดชอบต่อตลาดและบริการภายใน, ภาษีศุลกากรและการเก็บภาษีตั้งแต่ ค.ศ. 1995 ถึง 1999 จากนั้นเป็นกรรมาธิการส่งเสริมการแข่งขันตั้งแต่ ค.ศ. 1999 ถึง 2004 เขายังเป็นอธิการบดีของมหาวิทยาลัยบอกโกนี เขาได้รับแต่งตั้งเป็นวุฒิสมาชิกตลอดชีวิตในวุฒิสภาอิตาลีเมื่อวันที่ 9 พฤศจิกายน ค.ศ. 2011 และไม่นานหลังจากนั้น ได้รับเชิญจากประธานาธิบดีนาโปลีตาโนให้นำรัฐบาลใหม่ในอิตาลีหลังซิลวีโอ แบร์ลุสโกนีลาออก
ลูกัส ปาปาดีโมส
ลูกัส ปาปาดีโมส (, ; เกิด 11 ตุลาคม ค.ศ. 1947) เป็นนักเศรษฐศาสตร์ชาวกรีกที่ดำรงตำแหน่งนายกรัฐมนตรีกรีซตั้งแต่วันที่ 11 พฤศจิกายน ค.ศ. 2011
ก่อนหน้านี้ เขาเคยเป็นผู้ว่าการธนาคารแห่งประเทศกรีซตั้งแต่ ค.ศ. 1994 ถึง 2002 และรองประธานธนาคารกลางยุโรปตั้งแต่ ค.ศ. 2002 ถึง 2010 เขายังเป็นศาสตราจารย์อาคันตุกะด้านนโยบายสาธารณะที่วิทยาลัยการปกครองเคนเนดีที่มหาวิทยาลัยฮาร์วาร์ด และเป็นนักวิชาการอาวุโสที่ศูนย์ศึดษาเศรษฐศาสตร์ที่มหาวิทยาลัยแฟรงเฟิร์ต
รายชื่อผลงานของเอเคบีโฟร์ตีเอต
ผลงานของ AKB48 ประกอบด้วยสตูดิโออัลบั้ม 8 ชุด คอนเสิร์ตอัลบั้ม 32 ชุด มิวสิกวีดีโอ 105 เพลง ซิงเกิล 54 ชุด และเพลงประกอบภาพยนตร์ 1 เพลง
เมื่อช่วงต้นปี 2013 AKB48 ได้ปล่อยสเตจอัลบั้มในฉบับสตูดิโอเรกคอร์ดดิงส์ออกมา ซึ่งเป็นการรวบรวมเซ็ตลิสต์ของการแสดงทั้ง 20 ชุด ประกอบด้วยสเตจอัลบั้ม 8 ชุดและเพลงพิเศษที่ยังไม่ได้ปล่อยออกมาก่อนหน้านี้
เบนิกโน อากีโนที่ 3
เบนิกโน ซีเมออน โกฮวงโก อากีโนที่ 3 (; 8 กุมภาพันธ์ ค.ศ. 1960 - ปัจจุบัน; ) หรือรู้จักกันดีในฉายา Noynoy Aquino หรือ PNoy คือนักการเมืองฟิลิปปินส์ ที่ดำรงตำแหน่งประธานาธิบดีคนที่ 15 ของประเทศฟิลิปปินส์
ไรอัน บาเบิล
ไรอัน บาเบิล (; เกิดเมื่อวันที่ 19 ธันวาคม ค.ศ. 1986; ชื่อเต็ม: ไรอัน กูโน บาเบิล (Ryan Guno Babel)) เป็นนักฟุตบอลชาวดัตช์ ปัจจุบันเล่นให้เดปอร์ตีโบเดลาโกรูญา ในลาลีกา สเปนในตำแหน่งปีกซ้ายและกองหน้าตัวเป้า และทีมชาติเนเธอร์แลนด์
บาเบิลเริ่มอาชีพนักฟุตบอลกับเอเอฟซีอาแจ็กซ์กับทีมเยาวชนจนเลื่อนมาอยู่ทีมชุดใหญ่ เล่นได้อยู่ 3 ฤดูกาลจึงย้ายมาอยู่กับลิเวอร์พูลกลางปี ค.ศ. 2007 ซึ่งก็ไม่ได้ลงเป็นทีมชุดใหญ่เท่าไรนัก จากนั้นย้ายไปอยู่กับเทเอสเก 1899 ฮอฟเฟนไฮม์ ในเดือนมกราคม ค.ศ. 2011 บาเบิลเริ่มเล่นให้กับทีมชาติเนเธอร์แลนด์ ตั้งแต่ปี ค.ศ. 2005 และเป็นตัวแทนทีมชาติเยาวชนในทุกระดับอายุ
พระเจ้าบรมวงศ์เธอ พระองค์เจ้าเสมอสมัยหรรษา
พระเจ้าบรมวงศ์เธอ พระองค์เจ้าเสมอสมัยหรรษา เป็นพระราชธิดาพระองค์ที่ 32 ในพระบาทสมเด็จพระจอมเกล้าเจ้าอยู่หัว
พระเจ้าบรมวงศ์เธอ พระองค์เจ้าเสมอสมัยหรรษาประสูติเมื่อวันศุกร์ เดือน 11 ขึ้น 14 ค่ำ ปีมะเส็งนพศก จ.ศ. 1219 ทีประสูติแต่เจ้าจอมมารดามาไลย สิ้นพระชนม์ในรัชกาลที่ 5 เมื่อวันอังคาร เดือน 4 ขึ้น 9 ค่ำ ปีระกาเบญจศก จ.ศ. 1235 พระชันษา 17 ปี
พระเจ้าบรมวงศ์เธอ พระองค์เจ้าอนงค์นพคุณ
พระเจ้าบรมวงศ์เธอ พระองค์เจ้าอนงค์นพคุณ พระนามเดิม พระองค์เจ้าหญิงอนงค์นพคุณ ประสูติเมื่อวันพุธ เดือนอ้ายขึ้น 2 ค่ำ ปีมะเส็ง ตรงกับวันที่ 18 พฤศจิกายน พ.ศ. 2400 เป็นพระราชธิดาองค์ที่ 35 ในพระบาทสมเด็จพระจอมเกล้าเจ้าอยู่หัว ที่ประสูติแต่เจ้าจอมมารดาเอม สิ้นพระชนม์ในรัชกาลที่ 5 เมื่อปีมะแม พ.ศ. 2426 พระชันษา 26 ปี
โรงเรียนเทพศิรินทร์ พุแค
โรงเรียนเทพศิรินทร์ พุแค เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษา เขต 4 (ปทุมธานี สระบุรี) (สังกัดเดิมคือสำนักงานเขตพื้นที่การศึกษาสระบุรี เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณตำบลพุแค อำเภอเฉลิมพระเกียรติ จังหวัดสระบุรี เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นโรงเรียนในกลุ่มโรงเรียนเทพศิรินทร์
โรงเรียนเทพศิรินทร์ พุแค ก่อตั้งโดยนายสละ หนูเงิน อดีตสมาชิกสภานิติบัญญัติแห่งชาติและสมาชิกสภาผู้แทนราษฎรจังหวัดสระบุรี ร่วมกับประชาชนในตำบลพุแคและตำบลใกล้เคียงเพื่อขยายการศึกษาในระดับชั้นมัธยมศึกษาให้กับชุมชน ซึ่งกระทรวงศึกษาธิการได้อนุมัติจัดตั้งโรงเรียนเมื่อวันที่ 20 เมษายน พ.ศ. 2519 ใช้ชื่อว่า โรงเรียนพุแควิทยา เปิดสอนในระดับชั้นมัธยมศึกษาต้อนต้นและหลักสูตรวิชาชีพ โดยในระยะแรกได้ใช้โรงเรียนหน้าพระลาน "พิบูลสงเคราะห์" ตำบลหน้าพระลาน อำเภอเมืองสระบุรี จังหวัดสระบุรี เป็นสถานที่เรียนชั่วคราว ต่อมาได้รับการบริจาคที่ดินบริเวณป่าพระพุทธบาท-พุแค ใกล้สามแยกสวนพฤกษาศาสตร์ พุแค ตำบลพุแค อำเภอเมืองสระบุรี (ปัจจุบันอยู่ในอำเภอเฉลิมพระเกียรติ) จำนวน 50 ไร่ จากกรมป่าไม้ กระทรวงเกษตรและสหกรณ์ เมื่อปี พ.ศ. 2521 และได้รับการก่อสร้างอาคารเรียนจากประชาชนในตำบลพุแคและตำบลใกล้เคียงจำนวนหนึ่งหลัง (ปัจจุบันคืออาคารประชานุเคราะห์) ในปีเดียวกัน โรงเรียนพุแควิทยาได้ย้ายไปยังที่ตั้งปัจจุบันละเริ่มทำการเรียนการสอนเมื่อวันที่ 22 พฤษภาคม พ.ศ. 2521
ในปี พ.ศ. 2546 โรงเรียนพุแควิทยาได้เข้าร่วมในกลุ่มโรงเรียนเทพศิรินทร์และเปลี่ยนชื่อเป็น โรงเรียนเทพศิรินทร์ พุแค
ตราสัญลักษณ์นี้เป็นตราสัญลักษณ์ประจำโรงเรียนเทพศิรินทร์
ทั้งสองสีหมายถึงสีประจำวันพฤหัสบดีตามตำราพิชัยสงคราม ซึ่งวันพฤหัสบดีนั้นเป็นวันประสูติของสมเด็จพระเทพศิรินทราบรมราชินี และสีของใบและดอกรำเพย
มาลัยเพชร ศศิประภา
มาลัยเพชร ศศิประภา มีชื่อจริงคือ มงคล วิวาห์สุข เป็นนักมวยไทยชาวไทย ที่บางครั้งเข้าร่วมแข่งในศิลปะการต่อสู้แบบผสม เขาเป็นอดีตแชมป์เวทีมวยราชดำเนิน ปัจจุบันอาศัยอยู่ที่แคลิฟอร์เนียตอนใต้
มาลัยเพชรเริ่มฝึกมวยไทยตั้งแต่อายุ 8 ปี เขาเป็นที่รู้จักกันในด้านการเตะทำลายล้าง รวมถึงการกอดรัดกับการต่อสู้ในอีลิท XC เป็นส่วนใหญ่ในการต่อสู้แบบผสม ปัจจุบันมาลัยเพชรว่างเว้นจากการต่อสู้แบบผสมโดยหันมาให้ความสำคัญต่อมวยไทยแทน นอกจากนี้ ภาพยนตร์ชีวประวัติที่อิงชีวิตของเขาเรื่อง "Legendary" ได้เปิดตัวในช่วงปลาย ค.ศ. 2009 ด้วยเช่นกัน
อโศก (อัลบั้มเพลง)
อโศก () เป็น สตูดิโออัลบั้ม ชุดที่ 3 ของ ธนกฤต พานิชวิทย์ (ว่าน AF2) ซึ่งเป็นอัลบั้มเดี่ยวอัลบั้มแรก หลังจากธนกฤตย้ายสังกัดมาอยู่กับ จีเอ็มเอ็ม แกรมมี่ ซึ่งชื่ออัลบั้ม "อโศก" มีความหมายคือ โศก หมายถึง เศร้า หากเติมคำว่า อ กลายเป็น อโศก ก็จะหมายถึง ไม่มีความเศร้า มีแต่ความสุข
ซึ่งอัลบั้มนี้มีซิงเกิ้ลแรกคือเพลง "หอมปากหอมคอ" ซึ่งปล่อยออกมาในวันที่ 18 กรกฎาคม 2554 ต่อด้วยซิงเกิ้ลที่สองกับเพลง "นาที" โดยอัลบั้ม "อโศก" ออกวางจำหน่ายเมื่อวันที่ 30 พฤศจิกายน พ.ศ. 2554
โรงเรียนอ่าวลึกประชาสรรค์
โรงเรียนอ่าวลึกประชาสรรค์ (Ao-Luk Prachasan School) เป็นโรงเรียนระดับมัธยมศึกษา ตั้งอยู่เลขที่ 2 หมู่ที่ 7 ถนนเพชรเกษม ตำบลอ่าวลึกใต้ อำเภออ่าวลึก จังหวัดกระบี่ เปิดทำการเรียนการสอนตั้งแต่ พ.ศ. 2512
ในปี พ.ศ. 2510 นายวุฒิ เลาหบรรจง ศึกษาธิการอำเภอในขณะนั้น ได้ร่วมกับนายอำเภอ ข้าราชการ พร้อมทั้งประชาชนเสนอจัดตั้งโรงเรียนและได้รับการอนุมัติจากกระทรวงศึกษาธิการพร้อมทั้งงบประมาณ ในปีต่อมา เปิดทำการเรียนการสอนครั้งแรกเมื่อวันที่ 19 พฤษภาคม พ.ศ. 2512 ในครั้งนั้นมีนักเรียนทั้งสิ้น 55 คน และยังไม่มีอาคารเรียน จึงต้องอาศัยอาคารเรียนของโรงเรียนอ่าวลึก ระหว่างรอการก่อสร้างอาคารเรียน โดยมีนายดวล ดำดี ทำหน้าที่เป็นครูใหญ่ และย้ายไปยังสถานที่ตั้งปัจจุบันของโรงเรียนในเดือนกรกฎาคม ปีเดียวกันซึ่งทำการเรียนการสอนเฉพาะในระดับมัธยมศึกษาตอนต้น จนกระทั่งพ.ศ. 2521 ได้รับการอนุมัติจากกรมสามัญศึกษาให้เปิดการเรียนการสอนในระดับมัธยมศึกษาตอนปลาย
โรงเรียนอ่าวลึกประชาสรรค์ ได้เข้าร่วมเป็นเครือข่ายทางวัฒนธรรม กับสำนักงานวัฒนธรรมจังหวัดกระบี่ ซึ่งทำหน้าที่ส่งเสริมและสนับสนุนกิจกรรมทางด้านการศึกษา ศาสนา ศิลปะ วัฒนธรรม นอกจากนี้โรงเรียนอ่าวลึกประชาสรรค์ยังถูกใช้เป็นศูนย์วัฒนธรรมของอำเภออ่าวลึก
หม่อมเจ้ามงคลเฉลิม ยุคล
หม่อมเจ้ามงคลเฉลิม ยุคล (31 ธันวาคม พ.ศ. 2479) เป็นพระอนุวงศ์ชั้นหม่อมเจ้า เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร และเป็นพระอนุวงศ์ที่เสด็จแทนพระองค์ในพระราชพิธีสำคัญหลายครั้ง
หม่อมเจ้ามงคลเฉลิมเป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพรกับสมเชื้อ มุกสิกบุตร (สกุลเดิม: ชมเสวี) มีพี่น้องต่างบิดา 2 คน และต่างมารดาอีก 6 คน
หม่อมเจ้ามงคลเฉลิมเสกสมรสกับหม่อมบงกชปริยา ยุคล ณ อยุธยา (นามเดิม: เบ็ตตี คอลค์สตีน) มีโอรส-ธิดาสามคน คือ
หม่อมเจ้ามงคลเฉลิมทรงร่วมงานพระราชพิธีและเคยเสด็จแทนพระองค์หลายครั้ง อาทิ พระราชพิธีสังเวยพระป้าย ในเทศกาลตรุษจีน
นอกจากนี้ยังได้ดำรงตำแหน่งกรรมการธนาคารกรุงเทพ
หม่อมเจ้ามงคลเฉลิมได้รับพระราชทานเครื่องราชอิสริยาภรณ์มหาปรมาภรณ์ช้างเผือก มหาวชิรมงกุฎ และตติยจุลจอมเกล้า ฝ่ายหน้า สืบตระกูลพระเจ้าวรวงศ์เธอ พระองค์เจ้าเฉลิมพลฑิฆัมพร
หม่อมเจ้าเฉลิมศึก ยุคล
พลโท หม่อมเจ้าเฉลิมศึก ยุคล (24 ตุลาคม พ.ศ. 2493) เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร กับหม่อมทองแถม ยุคล ณ อยุธยา และเป็นพระบรมวงศานุวงศ์ลำดับที่ 22 ในลำดับโปเจียมแห่งราชอาณาจักรไทย
หม่อมเจ้าเฉลิมศึก ประสูติเมื่อวันที่ 24 ตุลาคม พ.ศ. 2493 เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร กับหม่อมทองแถม ยุคล ณ อยุธยา (ประยูรโต) เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าเฉลิมศึก ทรงมีเชษฐภคินีร่วมอุทร 2 องค์ คือ หม่อมเจ้าเฉลิมศึก เคยทรงดำรงแหน่งรองเจ้ากรมวิทยาศาสตร์ทหารบก ผู้ชำนาญการกองทัพบก และเคยดำรงตำแหน่ง ผู้ทรงคุณวุฒิพิเศษกองทัพบก และยังได้เสด็จแทนพระบาทสมเด็จพระปรมินทรมหาภูมิพลอดุลยเดชและสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี อยู่บ่อยครั้ง อาทิ เสด็จแทนพระองค์ ไปในการพระราชพิธีทรงบำเพ็ญพระราชกุศลอุปสมบทนาคหลวง และการเชิญพระโกศพระศพสมเด็จพระญาณสังวร สมเด็จพระสังฆราช (เจริญ สุวฑฺฒโน)
อัมพาตแบบเบลล์
ภาวะอัมพาตแบบเบลล์ () เป็นอาการอัมพาตของใบหน้าชนิดหนึ่งทำให้มีการทำงานผิดปกติของเส้นประสาทสมองคู่ที่ 7 (เส้นประสาทเฟเชียล) จนควบคุมการทำงานของกล้ามเนื้อใบหน้าด้านใดด้านหนึ่งไม่ได้ โรคหรือภาวะที่ทำให้มีใบหน้าชาเช่นนี้มีอีกหลายโรค ตั้งแต่เนื้องอกในสมอง โรคหลอดเลือดสมอง โรคไลม์ และอื่นๆ แต่หากไม่พบภาวะซึ่งเป็นสาเหตุได้จะถือว่าภาวะใบหน้าเป็นอัมพาตนั้นเกิดจากภาวะอัมพาตแบบเบลล์ ภาวะนี้ได้ชื่อตามนักกายวิภาคศาสตร์ชาวสก็อตชื่อชาร์ลส์ เบลล์ ซึ่งได้บรรยายภาวะนี้เอาไว้เป็นครั้งแรก อัมพาตแบบเบลล์เป็นโรคของเส้นประสาทเส้นเดียว (mononeuropathy) ที่พบบ่อยที่สุด และเป็นสาเหตุของภาวะเส้นประสาทเฟเชียลเป็นอัมพาตเฉียบพลันที่พบบ่อยที่สุดด้วย
หม่อมเจ้าฑิฆัมพร ยุคล
หม่อมเจ้าฑิฆัมพร ยุคล (9 กรกฎาคม พ.ศ. 2494) เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร กับหม่อมบัวทอง ยุคล ณ อยุธยา และเป็นพระบรมวงศานุวงศ์ลำดับที่ 23 ในลำดับโปเจียมแห่งราชอาณาจักรไทย
หม่อมเจ้าฑิฆัมพร (ท่านชายเม็ดบัว) ประสูติเมื่อวันที่ 9 กรกฎาคม พ.ศ. 2494 เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพรกับหม่อมบัวทอง ยุคล ณ อยุธยา (ไตลังคะ) เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าฑิฆัมพร ได้ทรงร่วมพระราชพิธีอยู่บ่อยครั้ง และยังทรงได้รับเชิญเป็นประธานและร่วมงานต่างๆ อีกด้วย
หม่อมเจ้าฑิฆัมพร เสกสมรสกับหม่อมเปรมศิริ ยุคล ณ อยุธยา (เทพหัสดิน ณ อยุธยา) และหม่อมมาลินี ยุคล ณ อยุธยา (พิศาลสารกิจ) มีโอรส 1 คน คือ
หม่อมราชวงศ์บุตรี วีระไวทยะ
ท่านผู้หญิงบุตรี วีระไวทยะ ประจำสำนักพระราชวังพิเศษ อดีตรองราชเลขาธิการ สำนักราชเลขาธิการ อดีตคุณข้าหลวงในพระนางเจ้าสุวัทนา พระวรราชเทวี ผู้บริหารงานในพระองค์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
ท่านผู้หญิงบุตรี วีระไวทยะ มีนามเดิมว่า หม่อมราชวงศ์บุตรี กฤดากร เกิดเมื่อวันที่ 29 มีนาคม พ.ศ. 2485 เป็นธิดาคนเดียวของพลโทหม่อมเจ้าชิดชนก กฤดากรและหม่อมหลวงต่อ ชุมสาย ท่านผู้หญิงบุตรี วีระไวทยะ ได้สมรสกับนายมีชัย วีระไวทยะ อดีตรัฐมนตรีช่วยว่าการกระทรวงอุตสาหกรรม ในสมัยรัฐบาลพลเอกเปรม ติณสูลานนท์ และ รัฐมนตรีประจำสำนักนายกรัฐมนตรี สมัยรัฐบาลอานันท์ ปันยารชุน มีบุตรสาว 1 คน คือ
ในวัยเยาว์ท่านผู้หญิงบุตรี ได้รับการส่งตัวไปอยู่ใน ถวายตัวเป็นข้าหลวงรุ่นเยาว์ใน พระนางเจ้าสุวัทนา พระวรราชเทวี ในขณะประทับอยู่ที่เมืองไบรตัน ประเทศอังกฤษ ซึ่ง หม่อมหลวงต่อ ชุมสาย มารดาของท่านผู้หญิงก็เป็นข้าหลวงในพระนางเจ้าสุวัทนาฯ ซึ่งพระนางเจ้าสุวัทนาก็ทรงชุบเลี้ยงและให้ได้รับการศึกษาจากโรงเรียนชั้นดี ในประเทศอังกฤษ โดยบรรดาข้าหลวงรุ่นเยาว์นี้ จะมีหน้าที่เป็นพระสหายของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดาพระองค์เดียวในรัชกาลที่ 6 ต่อมาเมื่อพระบาทสมเด็จพระปรมินทรมหาภูมิพลอดุลยเดช มีพระราชกระแสทูลชวนให้ พระนางเจ้าสุวัทนา พระวรราชเทวี และ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จนิวัตประเทศไทยเป็นการถาวร ท่านผู้หญิงบุตรี ได้ทูลขอพระราชาทานพระอนุญาตจากพระนางเจ้าสุวัทนาฯ ขอศึกษาต่อที่อังกฤษ ซึ่งพระนางเจ้าสุวัทนาฯ ก็พระราชทานพระอนุญาตตามนั้น
เมื่อกลับเมืองไทย ท่านผู้หญิงบุตรี วีระไวทยะ ได้กลับมาถวายงานรับใช้ใต้ฝ่าพระบาทพระนางเจ้าสุวัทนา พระวรราชเทวี เรื่อยมาจนพระนางเจ้าสุวัทนาฯ สิ้นพระชนม์ในปี 2528 จึงถวายงานรับใช้สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ต่อมา ท่านผู้หญิงเคยดำรงตำแหน่งเลขาธิการคณะองคมนตรี และเป็นที่ไว้วางพระราชหฤทัยจากพระบาทสมเด็จพระปรมินทรมหาภูมิพลอดุลยเดช ให้เป็นผู้บริหารงานในพระองค์สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ต่อจากคุณหญิงสัตยวดี จารุดุล พระขนิษฐาในพระนางเจ้าสุวัทนา พระวรราชเทวี อดีตรองราชเลขาธิการ สำนักราชเลขาธิการ ปัจจุบันดำรงตำแหน่ง ประจำสำนักพระราชวังพิเศษ
ท่านผู้หญิงบุตรี วีระไวทยะ ได้รับพระราชทานเครื่องราชอิสริยาภรณ์มหาปรมาภรณ์ช้างเผือก มหาวชิรมงกุฎ และทุติยจุลจอมเกล้าวิเศษ
ซากุระโนะคินินาโร
ซากุระโนะคินินาโร (桜の木になろう) เป็นซิงเกิ้ลลำดับที่ 20 ของ AKB48 ออกจำหน่ายวันที่ 16 กุมภาพันธ์ พ.ศ. 2554
ซิงเกิ้ลลำดับที่ 20 ของ AKB48 ออกจำหน่ายใน 5 อิดิทชั่น ได้แก่ ลิมิเต็ดอิดิทชั่น CD+DVD ไทป์ A และ B, เร็กกูล่าอิดิทชั่น CD+DVD ไทป์ A และ B, และเทียร์เตอร์อิดิทชั่น CD เท่านั้น
ซิงเกิ้ลนี้ทำยอดจำหน่ายได้ถึง 655,344 แผ่น โดยในเวลานั้นนับว่าเป็นศิลปินที่จำหน่ายออกได้มากที่สุดนับตั้งแต่มีการรายงานผลของโอริคอนตั้งแต่เดือนมีนาคม พ.ศ. 2552
เอเธนส์นิวส์
เอเธนส์นิวส์ () เป็นหนังสือพิมพ์ภาษาอังกฤษที่ตีพิมพ์เผยแพร่ในประเทศกรีซ ได้รับการก่อตั้งโดย ยานนิส ฮอร์น ซึ่งเป็นพี่น้องกับ ดีมีตริส ฮอร์น และได้รับการเปิดตัวครั้งแรกเมื่อ 29 มกราคม ค.ศ. 1952
ในปี ค.ศ. 1993 เอเธนส์นิวส์ได้รับการออกแบบและปรับปรุงใหม่เมื่อเป็นของมูลนิธิลัมบรากี ซึ่งเป็นศูนย์วิจัยไม่แสวงผลกำไรที่มีความเชี่ยวชาญด้านการศึกษา จากสถานะนี้เอง ที่ได้เป็นรูปแบบส่วนหนึ่งของลัมบรากีเพรสกรุ๊ป
เอเธนส์นิวส์เป็นหนังสือพิมพ์กรีกรายแรกที่ได้รับการเผยแพร่บนอินเทอร์เน็ต โดยในฉบับออนไลน์นี้ได้ปรากฏขึ้นใน ค.ศ. 1995 ต่อมา ในปี ค.ศ. 2001 ภายหลังจากเป็นหนังสือพิมพ์รายวันมาเป็นระยะเวลา 49 ปี ก็ได้กลายมาเป็นรายสัปดาห์ โดยวางแผงทุกวันศุกร์
เดือนตุลาคม ค.ศ. 2008 หนังสือพิมพ์ดังกล่าวได้ถูกซื้อกิจการโดย มาเอนพีพับลิชชิง
เอเธนส์นิวส์นำเสนอข่าวครอบคลุมทุกด้านในข่าวกรีกอย่างต่อเนื่อง ไม่ว่าจะเป็นการเมือง, ประเด็นทางสังคม, ธุรกิจ, ศิลปะกับความบันเทิง และกีฬา ตลอดจนข่าวต่างประเทศ รวมถึงบทวิเคราะห์ทางธุรกิจทั้งในและต่างประเทศโดยนักวิชาการและผู้เชี่ยวชาญชั้นนำ และมีคอลัมน์ขบขันรวมถึงบทความจากผู้อ่าน
หนังสือพิมพ์ "เอเธนส์นิวส์" ได้รับการกล่าวว่า "มุมมองมีชีวิตผ่านสายตาคนนอกโดยบังเอิญอย่างแรง แต่ก็ทำให้พัวพันได้อย่างล้ำลึก"
มิวสิกคอร์
โชว์! มิวสิกคอร์ (ภาษาเกาหลี: 쇼! 음악중심 ภาษาอังกฤษ: Show! Music Core) เป็นรายการเพลงเกาหลี ของสถานีโทรทัศน์ MBC ออกอากาศเวลา 16.00 น. ตามเวลาประเทศเกาหลี (14.00 น. ตามเวลาประเทศไทย) โดยจะมีการแสดงของศิลปินเกาหลีที่กำลังทำกิจกรรม ในช่วงเวลานั้นๆ ขึ้นแสดง ผู้ดำเนินรายการปัจจุบันได้แก่ , ,
เริ่มแรกนั้น ในปี 1989 รายการมีชื่อว่า "Show Network" (쇼 네트워크) ซึ่งเป็นรายการแรกที่มีการจัดอันดับเพลง ก่อนที่จะถูกแทนที่ด้วยรายการ "Everyone's Popular Songs" (여러분의 인기가요) ในปี 1991 , "Choice Best Popular Songs" (결정 최고 인기가요) ในปี 1993 , "Popular Songs Best 50" (인기가요 베스트 50) และ "Live Young Times" (생방송 젊은 그대) ในปี 1998 ก่อนจะถูกเปลี่ยนอย่างฉับพลันเป็นรายการ "Music Camp" (음악캠프) ออกอากาศเมื่อ 25 เมษายน 1998 - 23 มกราคม 1999 แล้วถูกเปลี่ยนเป็นรายการออกอาศแบบสั้น "Family Camp" (가족캠프) และรายการ "Live Music Camp" (생방송 음악캠프) เมื่อ 8 พฤษภาคม 1999 ก่อนจะยกเลิกรายการไปด้วยสาเหตุการฉายภาพอนาจารในวันที่ 30 กรกฎาคม 2005
หลังจากต้องยกเลิกการออกอากาศไปรายการ "Show! Music Core" ก็ถูกตั้งขึ้นเป็นรายการเพลงอีกครั้ง เมื่อวันที่ 29 ตุลาคม 2005 พร้อมกับระบบ ชาร์ตเพลงเหมือนรายการรุ่นก่อนๆ ก่อนจะยกเลิกการนับชาร์ต ในวันที่ 7 มกราคม 2006 แต่ก็ยังผลิตรายการต่อไป ตั้งแต่นั้นมารายการจะใช้ ยอดการดาวน์โหลดจากโทรศัพท์มือถือเป็นตัวชี้วัดในการขึ้นแสดง
เมษายน
พฤษภาคม
มิถุนายน
กรกฎาคม
สิงหาคม
กันยายน
ตุลาคม
พฤศจิกายน
ธันวาคม
มกราคม
กุมภาพันธ์
มีนาคม
เมษายน
พฤษภาคม
มิถุนายน
กรกฎาคม
สิงหาคม
กันยายน
ตุลาคม
10*4 - <17th Asian Games: Incheon 2014 Broadcast - No Chart>
10*11 - Girls' Generation-TTS – "Holler" [8,220 points]
10*18 - Roy Kim - "Home" [8,527 points]
10*25 -
พฤศจิกายน
11*1 - BEAST - "12:30" [9,197 points]
11*8 - BEAST - "12:30" [8,555 points]
December
มกราคม
กุมภาพันธ์
มีนาคม
เมษายน
แยกบางเขน 2
แยกบางเขน 2 () เป็นสี่แยกจุดตัดระหว่างถนนงามวงศ์วานกับถนนกำแพงเพชร 6 ในท้องที่แขวงลาดยาว เขตจตุจักร กรุงเทพมหานคร
หมายเหตุ "รถทีไปทางตะวันออกของทางแยกนี้จะต้องเลี้ยวซ้ายเข้าถนนวิภาวดีรังสิตเท่านั้น"
เครื่องยนต์สันดาปภายใน
เครื่องยนต์สันดาปภายใน () เป็นเครื่องยนต์ซึ่งการสันดาปของเชื้อเพลิง (มักเป็นเชื้อเพลิงซากดึกดำบรรพ์)เกิดขึ้นกับตัวออกซิไดซ์ (มักเป็นอากาศ) ในห้องเผาไหม้ ในเครื่องยนต์สันดาปภายใน การขยายตัวของแก๊สอุณหภูมิและความดันสูงเกิดขึ้นจากการสันดาปทำให้เกิดแรงโดยตรงแก่บางส่วนประกอบของเครื่องยนต์ แรงนี้ตามแบบนำไปใช้กับลูกสูบ ใบพัดเทอร์ไบน์ หรือหัวฉีด แรงนี้เคลื่อนส่วนประกอบไประยะหนึ่ง โดยการเปลี่ยนพลังงานเคมีเป็นพลังงานกลที่มีประโยชน์
คำว่า เครื่องยนต์สันดาปภายใน มักหมายถึง เครื่องยนต์ที่การสันดาปนั้นเกิดขึ้นไม่ต่อเนื่อง เช่น ที่คุ้นเคยกันมากคือ เครื่องยนต์ลูกสูบสี่จังหวะและสองจังหวะ เช่นเดียวกับรุ่นดัดแปลง เช่น เครื่องยนต์ลูกสูบหกจังหวะ และเครื่องยนต์โรตารีวันเคิล เครื่องยนต์สันดาปภายในชั้นสองใช้การสันดาปต่อเนื่อง: กังหันแก๊ส เครื่องยนต์เจ็ต และเครื่องยนต์จรวดส่วนใหญ่ ซึ่งทั้งสามเป็นเครื่องยนต์สันดาปภายในบนหลักการเดียวกับที่ได้อธิบายไปข้างต้น เครื่องยนต์สันดาปภายในค่อนข้างแตกต่างจากเครื่องยนต์สันดาปภายนอก เช่น เครื่องยนต์ไอน้ำหรือสเตอร์ลิง ซึ่งพลังงานถูกส่งไปยังของไหลทำงาน ซึ่งไม่ประกอบด้วย หรือผสมกับ หรือเจือปนกับ ผลิตภัณฑ์การสันดาป ของไหลทำงานสามารถเป็นได้ทั้งอากาศ น้ำร้อน น้ำความดันสูง หรือกระทั่งโซเดียมในสถานะของเหลว ให้ความร้อนในหม้อน้ำบางชนิด